qundao/data-zh-poetry huggingface dataset:
为李珏甫悼亡
作者：李孙宸
朝代：明

遥忆安仁赋悼亡，断弦难听凤求凰。愁开绣幌窥秋月，懒卷珠帘任夜霜。梦里似闻归佩响，招来难觅返魂香。残机半就鸳鸯锦，不尽伤情拭泪行。
为王非熊宗伯题天漱亭
作者：李孙宸
朝代：明

小亭天结搆，清迥绝尘氛。有酒时邀月，无人独卧云。空泉潴作沼，飞翠自成纹。颇怪端居懒，何心学离群。
久旱喜得小雨限韵作
作者：李孙宸
朝代：明

不堪旱魃气加炎，怀土忧时闷总添。枕上乍惊凉飒飒，阶前旋喜雨纤纤。流莺几啭烟含柳，舞燕斜穿风满帘。正好焚香无个事，高眠之外复何嫌。
乌栖曲
作者：李孙宸
朝代：明

白玉流苏翡翠床，不辨灯光与月光。谁道城乌解报曙，三更乱啼误欢去。幅幅高帆大艑船，年年岁岁浮湘川。城乌亦有双飞羽，何不飞啼湘川去。郎骑玉勒青骢马，相邀侠客青楼下。百转梁州夜未阑，家有愁人独凭栏。淡月朦胧华烛残，清歌乍吐气如兰。莲步未前心不持，秋波微盼许相知。
乌栖曲·其一
作者：李孙宸
朝代：明

白玉流苏翡翠床，不辨灯光与月光。谁道城乌解报曙，三更乱啼误欢去。
乌栖曲·其三
作者：李孙宸
朝代：明

郎骑玉勒青骢马，相邀侠客青楼下。百转梁州夜未阑，家有愁人独凭栏。
乌栖曲·其二
作者：李孙宸
朝代：明

幅幅高帆大艑船，年年岁岁浮湘川。城乌亦有双飞羽，何不飞啼湘川去。
乌栖曲·其四
作者：李孙宸
朝代：明

淡月朦胧华烛残，清歌乍吐气如兰。莲步未前心不持，秋波微盼许相知。
乌生八九子
作者：李孙宸
朝代：明

乌生八九子，哺子生毒荼。拮据为巢，乃在城巅高树隅。得食不下咽，衔之吻间饲诸雏。毛羽摧颓宁暇顾，腹饥骨瘁尾毕逋。八九子，羽翼齐，分飞各东西。老鸟哑哑巢中啼，风雨飘摇何处栖。吁嗟乎，豺虎噬人犹有亲，虫类蜂蚁识君臣。乌不反哺，不如羊跪乳之仁。
乙丑元日
作者：李孙宸
朝代：明

归来岁籥已重移，林下春光又一时。地暖青阳司候早，天遥綵仗迓春迟。鬓丝不让江梅放，莺韵偏和野笛吹。敢向明时轻小草，祇怜衰病负恩私。
乙卯冬何龙友北上卒卒未及一言为别嗣得其度岭书赋此寄之
作者：李孙宸
朝代：明

浪迹归来恋古欢，故人天路促征鞍。驼山客去梅初浅，庾岭书回雪未残。价重千金高自许，名收片玉倚谁看。清时事业凭君在，饶得东山老谢安。
九日与诸年友游栖霞
作者：李孙宸
朝代：明

金陵三月客，今始试游踪。节是登高会，人怜话旧逢。市朝多变态，丘壑暂从容。物虑此俱寂，时闻云外钟。路遥频息驭，选石听泉鸣。暂谢区中累，聊深物外情。乱峰低晚照，一雁过秋声。何事尘簪绂，悠悠误此生。为怜山色好，向晚更提壶。选胜还初地，登高属旧都。秋迟留菊蕊，家远忆茱萸。共借空门宿，藤萝月影孤。
九日与诸年友游栖霞·其一
作者：李孙宸
朝代：明

金陵三月客，今始试游踪。节是登高会，人怜话旧逢。市朝多变态，丘壑暂从容。物虑此俱寂，时闻云外钟。
九日与诸年友游栖霞·其三
作者：李孙宸
朝代：明

为怜山色好，向晚更提壶。选胜还初地，登高属旧都。秋迟留菊蕊，家远忆茱萸。共借空门宿，藤萝月影孤。
九日与诸年友游栖霞·其二
作者：李孙宸
朝代：明

路遥频息驭，选石听泉鸣。暂谢区中累，聊深物外情。乱峰低晚照，一雁过秋声。何事尘簪绂，悠悠误此生。
九日何龙友区启图黎无求过集
作者：李孙宸
朝代：明

陆沈又复滞燕京，秋色偏宜吏隐情。逢节每寻香国会，听鸿不那客心惊。篱边菊蕊迟寒发，槛外云霞向晚明。莫忆插萸天万里，尊前拚醉夜纵横。
九日区启图黎不回见过因忆去年九日亦同兹会时启图遗落将为归计席间同赋
作者：李孙宸
朝代：明

相逢不道是他乡，尚忆登高去岁觞。风物隔年如过眼，天涯今日又重阳。尊醪满泛吴江雪，篱菊纷披上苑霜。行路风尘君自见，肯因摇落客心忙。
九日同诸子游飞驼山
作者：李孙宸
朝代：明

深秋野外足烟萝，佳节招寻共踏歌。客有清狂同落帽，山看形势拟飞驼。云连远树千峰合，水落平田独雁过。容易插萸兄弟会，尊前沈醉且蹉跎。
九日增江舟中与仁伯代骧两弟小酌
作者：李孙宸
朝代：明

何事登高会，翻为荡桨游。青山曾几日，沧海正宜秋。落照低鸿影，空江罢钓舟。举杯兄弟在，不动插萸愁。
九日太史何龙友文学马伯起暨同丈过集
作者：李孙宸
朝代：明

燕山秋欲暮，摇落思难裁。共是他乡客，宁忘九日杯。悲秋翻恨雁，怀土懒登台。却忆龙山会，狂歌意转哀。重阳怜令节，况值此秋晴。风急轻鸿翼，霜迟逗菊英。插萸乡国事，落帽古今情。聊复凭杯酒，陶然醉友生。
九日太史何龙友文学马伯起暨同丈过集·其一
作者：李孙宸
朝代：明

燕山秋欲暮，摇落思难裁。共是他乡客，宁忘九日杯。悲秋翻恨雁，怀土懒登台。却忆龙山会，狂歌意转哀。
九日太史何龙友文学马伯起暨同丈过集·其二
作者：李孙宸
朝代：明

重阳怜令节，况值此秋晴。风急轻鸿翼，霜迟逗菊英。插萸乡国事，落帽古今情。聊复凭杯酒，陶然醉友生。
九日客中有怀
作者：李孙宸
朝代：明

木叶飘飘风怒号，帝城秋色太萧骚。愁中无伴同看菊。客里登楼亦当高。怀土不堪逢候雁，餐英聊自醉新醪。粤台尚在庾关外，独倚危栏首重搔。
予先傅贞父发五羊傅尚饯予珠江及淩江相晤欢然有赋
作者：李孙宸
朝代：明

曾劳祖道唱骊驹，不谓征途再揽袪。以我浮云閒出岫，逢君野鹤乍淩虚。尊醪暂解风尘色，诗草新探秘简书。后会路岐俱不定，驲楼深夜各踟蹰。
予壬子岁过峡山正当冲圯兹出山重过阻风两日获登焉胜迹多新颇复旧观则邑人朱惟四所捐赀也朱与予别亦十年馀矣留题二首
作者：李孙宸
朝代：明

十载名山旧试登，兹来重得策枯藤。漫怜剑气分难合，且喜山灵废复兴。古洞花深驯野鹿，上方钟罢卧閒僧。天边极目飞黄鹤，帝子云中第几层。石尤风急驻兰桡，两夜扁舟独听潮。山水生来元有分，云霞天际忽相招。风归羽驾闻环佩，峡约江声咽洞箫。未信出山为小草，随缘何地不逍遥。
予壬子岁过峡山正当冲圯兹出山重过阻风两日获登焉胜迹多新颇复旧观则邑人朱惟四所捐赀也朱与予别亦十年馀矣留题二首·其一
作者：李孙宸
朝代：明

十载名山旧试登，兹来重得策枯藤。漫怜剑气分难合，且喜山灵废复兴。古洞花深驯野鹿，上方钟罢卧閒僧。天边极目飞黄鹤，帝子云中第几层。
予壬子岁过峡山正当冲圯兹出山重过阻风两日获登焉胜迹多新颇复旧观则邑人朱惟四所捐赀也朱与予别亦十年馀矣留题二首·其二
作者：李孙宸
朝代：明

石尤风急驻兰桡，两夜扁舟独听潮。山水生来元有分，云霞天际忽相招。风归羽驾闻环佩，峡约江声咽洞箫。未信出山为小草，随缘何地不逍遥。
二十夜旅怀
作者：李孙宸
朝代：明

月赏已云遍，风狂殊未休。我心忘去住，天意苦淹留。对酒难成醉，听鸡易起愁。因□寄京国，肯负菊花秋。
五日忆江南
作者：李孙宸
朝代：明

燕台逢午节，转忆故园欢。艾酒邀邻舍，兰舟竞急湍。绮罗蘸水影，歌管入云端。漫说兵堪辟，烽烟道路难。
五羊诸子招饯留别
作者：李孙宸
朝代：明

忆从谢病去长安，五见江南芳蕙残。一出未应为小草，同心空自惜如兰。尊开子夜仍灯宴，歌有阳春破暮寒。何日离亭无送别，可能词客满江干。
人日奉新道中
作者：李孙宸
朝代：明

雪月衔王命，驰驱及早春。风尘星是客，江海日为人。谷暖莺声啭，山晴梅意新。故园花事好，能否待归轮。
人日过伍国开有开与家珍家宝诸从同集
作者：李孙宸
朝代：明

竹下招携意转亲，开尊况复是芳辰。百年未老烟霞骨，七日能同海国春。共逐香尘群少侠，谁迟芳草待佳人。灯前解惜金花胜，便可同君醉浃旬。
人日雍署对酒漫成
作者：李孙宸
朝代：明

暖入钟山梅柳新，客怀吟对倍相亲。尊前未剪花为鬓，胜里先看日是人。鸿雁不传乡国字，韶华空老宦游身。东风几夜吹归梦，又忆江南起钓纶。
仙源
作者：李孙宸
朝代：明

看泉寻发脉，泠泠下空虚。莫言人迹隔，或有避秦居。
仲夏与安国侄泛舟访伍国开兄弟因携酌前林大醉放歌
作者：李孙宸
朝代：明

炎天五月胜炮烙，行人挥汗如泉落。伹见摩肩向市门，若个持杯问河朔。河朔风流事杳然，空有避暑杯堪传。当时袁景升辈碌碌何足数，始知解饮亦称贤。伍生与予共桑梓，天下一人足知己。琴歌酒德日相呼，时日不见萌吝鄙。怜予习懒掩柴关，生亦高卧飞驼间。偶命扁舟过一水，访戴宁教兴尽还。舍舟缓步寻所适，短桥过去稀人迹。与生林下解衣冠，分得海鸥一半席。远山隐隐送鸣泉，长松落落凝寒色。侍儿调喉叶清丝，谱入词人乐府诗。曲罢黄鹂答睍睆，谡谡清风林外披。伍生伍生好为听，我拚为汝醉金罂。来时赤日方亭午，俄看皓魄东方升。从君千日戒涓滴，小伍常戒酒今夕何堪负月明。世路风波浑不定，升沈聚散总浮萍。天生七尺会有用，斥鴳榆枋何足菅。伍生伍生不用忧成名，只今辽阳蓟北处处勤天兵。纵然前席轻年少，未必关门负请缨。看君怀才何峥嵘，看君负气何纵横。谩论出则为小草，我辈所愿非浮荣。黄石赤松终有分，会使侯封脱屣轻。脱屣侯封亦何有，容易故园今聚首。痛饮兹宵肯作难，兴剧应尽十千斗。醉来送我出前山，旷野茫茫星汉走。
仲夏同黄玉崙先生暨何龙友韩孟郁二丈游城北园池和黄韵
作者：李孙宸
朝代：明

北郭陂塘迥，西山石乳通。会怜河朔饮，人儗竹林同。柳雨飘新翠，荷风落晚红。坐忘尘组绂，犹系市朝中。
仲秋十二夜戴公纶何龙友过宿小楼
作者：李孙宸
朝代：明

楼前一雨过虚堂，忽有凉飔洒客裳。抱病经时人事减，因君此夕野情长。渐怜蟾影分秋色，愁听砧声捣夜霜。坐久天河浑欲曙，惊呼早雁不成行。
仲秋日同黎缜之邓伯乔访欧子建饮贻安堂其诸从同集
作者：李孙宸
朝代：明

银烛江乡此夜清，更阑洗酌喜初晴。交论意气无新故，语洽清狂见弟兄。正倚纵横诗兴发，莫因萧瑟壮心惊。月华况近中秋色，肯负平原十日情。
伍国开斋中与诸子分赋怀五岳诗予得恒山
作者：李孙宸
朝代：明

恒岳高凭北极天，泠泠寒色万峰悬。下临晋代山川尽，远瞩滹沱海势连。服食千年传异草，有无今日是玄泉。浪游亦有卢敖杖，婚嫁真怜负胜缘。
伍徵君有驯鹤纵其飞集虽数十武外闻主人呼声即返因赋
作者：李孙宸
朝代：明

青田之野孕灵姿，胎化仙禽种自奇。暂游小泽离江海，旋掩云罗遂见羁。临风未铩淩霄翅，作玩人间亦偶尔。稻粱虽重肯怀恩，延伫阶墀顿脩趾。相怜不用卫轩乘，回首辽城路杳冥。喜有开笼当夜月，何妨轩举振脩翎。横空一叫声嘹唳，四望苍茫失洲屿。顾影时追旧侣群，闻声还认主人语。主人负质水仙灵，王子曾传相鹤经。他日吹笙缑氏岭，跨尔烟霞物外行。
伍有开著园丁以小艇载木芙蓉数株惠植小园
作者：李孙宸
朝代：明

凿池半亩小通潮，隔岸秋光不可招。谁采芙蓉荡双桨，移栽红艳未辞遥。为园营沼为栽花，几向西风见物华。惟有芙蓉江上好，秋光分自野人家。怀人偏念小开子，悲秋犹惜木芙蓉。花到草堂人尚远，可能载酒一过从。
伍有开著园丁以小艇载木芙蓉数株惠植小园·其一
作者：李孙宸
朝代：明

凿池半亩小通潮，隔岸秋光不可招。谁采芙蓉荡双桨，移栽红艳未辞遥。
伍有开著园丁以小艇载木芙蓉数株惠植小园·其三
作者：李孙宸
朝代：明

怀人偏念小开子，悲秋犹惜木芙蓉。花到草堂人尚远，可能载酒一过从。
伍有开著园丁以小艇载木芙蓉数株惠植小园·其二
作者：李孙宸
朝代：明

为园营沼为栽花，几向西风见物华。惟有芙蓉江上好，秋光分自野人家。
伍长卿
作者：李孙宸
朝代：明

长卿秉逸尚，妙龄事幽讨。灼彼春华姿，被服纨与缟。时援绿绮琴，一理清商操。中怀那可喻，含情欲谁告。申言属所欢，勖哉维此道。大音一以倡，颓风日以扫。人生易奄忽，长夜漫浩浩。千秋良在兹，胡宁但衰老。
会仙桥
作者：李孙宸
朝代：明

倒挂此长虹，时有仙灵会。笑语隔云来，王家兄与妹。
伯起启图公给纶三兄端阳后见过得江字
作者：李孙宸
朝代：明

屏居无计避嚣咙，暂喜门庭道驾双。撷艾芳辰过帝里，采莲佳事忆珠江。清吟酒盏难成醉，细语尘心觉尽降。向夕不堪分手处，墙东萝月正临窗。天涯有客问南艭，聊复相从倒玉缸。仙石暂看归鹤只，词坛宁负贯雕双。时名君自联翩起，侠气吾今已欲降。后夜相思何处所，万溪明月水淙淙。
伯起启图公给纶三兄端阳后见过得江字·其一
作者：李孙宸
朝代：明

屏居无计避嚣咙，暂喜门庭道驾双。撷艾芳辰过帝里，采莲佳事忆珠江。清吟酒盏难成醉，细语尘心觉尽降。向夕不堪分手处，墙东萝月正临窗。
伯起启图公给纶三兄端阳后见过得江字·其二
作者：李孙宸
朝代：明

天涯有客问南艭，聊复相从倒玉缸。仙石暂看归鹤只，词坛宁负贯雕双。时名君自联翩起，侠气吾今已欲降。后夜相思何处所，万溪明月水淙淙。
何园灵芝歌
作者：李孙宸
朝代：明

百草皆有根，灵芝有何托。九光三秀漫传名，谁人曾见神仙药。吾家咫尺何氏园，水部风流传世泽。小结临南漪，中产六丹芝。大芝产堂北，云房叠叠披。中芝傍左三茎出，彷似三台星并垂。稍前尺许两芝小，幻出金光逾袅袅。云气蒙茸湿不飞，长日祥光散林沼。造化产此岂无缘，君不见汉家元封神雀年。九茎连叶寻常事，盛明嘉瑞非徒然。又不见赤松子，青茎赤叶常为饵。随风往来瑶池里，知昔瑞应总难量。且对瑶光醉羽觞，他日餐芝上仙去。应使我辈得学淮南鸡犬，随风共到白云乡。
何龙友后予三日生日先有见赠赋答
作者：李孙宸
朝代：明

岁星光傍日边垂，南望衣冠王气随。三日桑弧同梓里，一官蓬岛旧莲池。思家聊放笼中鸽，对酒还听雨后鹂。松柏柳蒲俱莫问，终期偕伴赤松师。
何龙友宫詹招同黄玉崙少宰梁积所比部韩孟郁国子游武清园
作者：李孙宸
朝代：明

河朔风流未易求，官閒聊得事冥搜。侯家池馆仍依郭，意里烟霞自一邱。编竹为篱随径曲，穿林架阁与云浮。清凉此地全无暑，遮莫琴尊尽日留。
何龙友招同姜仲讱王季重罗□钟姚孟尝集马园
作者：李孙宸
朝代：明

缁尘终日溷喧咙，几得相从问酒缸。寒浅正宜霜傲菊，地偏兼爱竹当窗。谈锋久坐交难下，觞政更阑角未降。凉月满城天似水，彷疑归骑渡清江。
何龙友苦熟患疮见寄二诗赋答
作者：李孙宸
朝代：明

无处堪逃暑，幽居漫掩扉。雨声来伏枕，兰气染初衣。念此经时别，还怜问询稀。浪传君苦热，郢雪冷然飞。暑兼杯酒废，懒任故人疏。尔自思河朔，诗来问敝庐。烟霞容寄傲，日月老閒居。未忘千秋事，青山待著书。
何龙友苦熟患疮见寄二诗赋答·其一
作者：李孙宸
朝代：明

无处堪逃暑，幽居漫掩扉。雨声来伏枕，兰气染初衣。念此经时别，还怜问询稀。浪传君苦热，郢雪冷然飞。
何龙友苦熟患疮见寄二诗赋答·其二
作者：李孙宸
朝代：明

暑兼杯酒废，懒任故人疏。尔自思河朔，诗来问敝庐。烟霞容寄傲，日月老閒居。未忘千秋事，青山待著书。
作霖石
作者：李孙宸
朝代：明

削成奇石倚芙蓉，乳注沧溟别有宫。地拟傅岩霜更早，天疑娲氏补无功。蛟龙在伏犹吹雾，石燕将飞似掠风。共向东山占起色，谢公忧乐与人同。
偕诸年丈游清凉台
作者：李孙宸
朝代：明

未尽登临意，相携上玉台。云山千嶂合，井里万家开。日落寒原迥，风生暮壑哀。迟回江月上，似涌夜珠来。一引凭高目，居然下界分。江流如带水，山落乍寒云。雁影高低度，钟声远近闻。频来逐仙侣，真气动星文。
偕诸年丈游清凉台·其一
作者：李孙宸
朝代：明

未尽登临意，相携上玉台。云山千嶂合，井里万家开。日落寒原迥，风生暮壑哀。迟回江月上，似涌夜珠来。
偕诸年丈游清凉台·其二
作者：李孙宸
朝代：明

一引凭高目，居然下界分。江流如带水，山落乍寒云。雁影高低度，钟声远近闻。频来逐仙侣，真气动星文。
元夕过国开兄弟宅同诸少观灯
作者：李孙宸
朝代：明

碧汉澄澄片月孤，春宵不道秋光殊。江滨有佩贻交甫，风俗何人祀紫姑。谱就王家传胜事，光摇交浦出明珠。兴来那可因人败，卜夜同君倒玉壶。
元夜同王季重姜仲讱何龙友观灯米仲诏光禄宅
作者：李孙宸
朝代：明

考槃不在远，高馆帝城隅。乐事时相假，春来景更殊。鸿钧转邹律，明媚满皇都。士女新妆炫，侯门锦帐纡。千金竞一刻，百宝溢交衢。每上六鳌驾，云中双凤扶。何如清净地，光现牟尼珠。树发银花火，屏妆金缕图。列筵星彩动，番席月轮孤。大地涵瑶镜，千家坐玉壶。羁心怜越鸟，新调听吴歈。楚客捐兰佩，燕人混酒徒。萍逢缘不偶，星聚事宁诬。未论千秋事，聊穷五夜娱。游何须秉烛，饮且恰呼卢。兴剧愁更促，歌清缓夜徂。百年聊复尔，七尺胡为乎。遇景应同惜，寻盟未许逋。群公自钟鼎，小子渴江湖。他日怀芳躅，南征雁有无。
元夜病中漫赋
作者：李孙宸
朝代：明

烟花照夜夜何其，又是千金刻漏时。人隔碧云劳怅望，梦回芳草系相思。东风不到罗浮雁，南国犹援闽海师。强欲持杯酬节序，病魂无奈妒佳期。
元日次林宗伯先生韵
作者：李孙宸
朝代：明

龙飞六载开新朔，半百浮生又见春。家在青山常有梦，身婴紫绶漫随人。莺知节候迁乔早，梅濯冰霜著意新。最是旧京风物好，可容追赏共芳辰。春光遥忆凤凰池，万物朝元又一时。官署萧閒春漠漠，江山晴暖日迟迟。莺雏尚涩风前语，柳色将偷腊后枝。夜雪渐消剡曲水，可谁移棹慰相思。
元日次林宗伯先生韵·其一
作者：李孙宸
朝代：明

龙飞六载开新朔，半百浮生又见春。家在青山常有梦，身婴紫绶漫随人。莺知节候迁乔早，梅濯冰霜著意新。最是旧京风物好，可容追赏共芳辰。
元日次林宗伯先生韵·其二
作者：李孙宸
朝代：明

春光遥忆凤凰池，万物朝元又一时。官署萧閒春漠漠，江山晴暖日迟迟。莺雏尚涩风前语，柳色将偷腊后枝。夜雪渐消剡曲水，可谁移棹慰相思。
元日独酌
作者：李孙宸
朝代：明

晓日曈曈媚远天，暖云和烟更油然。陇梅已破残腊放，谷鸟初趁条风迁。岁月一任隙驹过，姓名何用世人传。柏尊有酒吾自倒，醉后得趣任高眠。
元旦
作者：李孙宸
朝代：明

乡园风物好，又见一年新。雪失今朝腊，花知昨夜春。老添频验镜，懒极畏逢人。好是开怀处，团圆骨肉亲。任说身差贵，曾何事胜前。所经都少味，渐老又加年。礼法归来减，春光静里先。东邻与西里，相过且流连。去年当此日，楚泽泛扁舟。可是皇华使，真成汗漫游。五云瞻晓日，万里隔沧洲。又忆追趋地，何人侍冕旒。营园将阅岁，半亩尚荒芜。未就青门隐，空惊白日徂。儿童嬉爆竹，亲友劝屠苏。捡点春来事，惟应有荷锄。倚楼清晓望，海岳变春阴。万里孤臣梦，经年病客心。宦情妨懒慢，身世阅升沈。为问檐前柳，春风信几深。近得封章报，能容恋五湖。久归人事变，多病主恩孤。春似还家客，年同过隙驹。总无欢赏事，惟有醉模糊。
元旦·其一
作者：李孙宸
朝代：明

乡园风物好，又见一年新。雪失今朝腊，花知昨夜春。老添频验镜，懒极畏逢人。好是开怀处，团圆骨肉亲。
元旦·其三
作者：李孙宸
朝代：明

去年当此日，楚泽泛扁舟。可是皇华使，真成汗漫游。五云瞻晓日，万里隔沧洲。又忆追趋地，何人侍冕旒。
元旦·其二
作者：李孙宸
朝代：明

任说身差贵，曾何事胜前。所经都少味，渐老又加年。礼法归来减，春光静里先。东邻与西里，相过且流连。
元旦·其五
作者：李孙宸
朝代：明

倚楼清晓望，海岳变春阴。万里孤臣梦，经年病客心。宦情妨懒慢，身世阅升沈。为问檐前柳，春风信几深。
元旦·其六
作者：李孙宸
朝代：明

近得封章报，能容恋五湖。久归人事变，多病主恩孤。春似还家客，年同过隙驹。总无欢赏事，惟有醉模糊。
元旦·其四
作者：李孙宸
朝代：明

营园将阅岁，半亩尚荒芜。未就青门隐，空惊白日徂。儿童嬉爆竹，亲友劝屠苏。捡点春来事，惟应有荷锄。
元旦偶成
作者：李孙宸
朝代：明

白门重改岁，爱此晓光鲜。阁对钟山霭，窗临淮水烟。贺年仪节简，酌柏性情全。披拂春枝动，东风莫讶颠。
元旦楼中早起
作者：李孙宸
朝代：明

绕槛林霏雾，当窗山送霞。真疑瑶树长，手自掇三花。日月催人事，烟云换岁华。呼童荐椒酒，春意在吾家。
入塞
作者：李孙宸
朝代：明

暂息征尘苦，旋从奏凯归。山川佳气回，楼台宿雾晞。冲雪驱雕骑，当风解铁衣。功成报天子，讵敢望恩辉。
入省越日即返棹韩孟郁傅贞甫欧子建李烟客诸子见留余不能待别后舟中有怀寄之
作者：李孙宸
朝代：明

乡落一枝栖渐安，入城偏怯送迎难。相留白社情何剧，可奈山阴兴己阑。海气蒸霞帆外落，江流样月夜深寒。不堪欹枕听潮处，杯酒怀人强自宽。
八仙石
作者：李孙宸
朝代：明

仙家会何年，空馀题劖迹。留待劫灰时，问此一片石。
六如草堂
作者：李孙宸
朝代：明

无复尘中想，真宜居士居。逃禅参上乘，说偈得真如。乐意满窗草，閒心一径蔬。我来忘去住，长日坐清虚。
兰花
作者：李孙宸
朝代：明

九畹原誇大国香，秋江几度浥风光。应知不为当门掷，自爱无人理素芳。
关山月
作者：李孙宸
朝代：明

关山明月夜，虏骑报祁连。清光几万里，偏照玉关前。雪归系雁帛，冰坚饮马泉。鼓角凄凉后，愁看欲曙天。
再与何似公伍国开有开探梅
作者：李孙宸
朝代：明

忆昨探梅梅乍放，芳菲数日竟难支。春疑太早输寒改，花自含情斗后期。当眼已无迎客朵，别园犹有避人枝。殷勤更订重开日，留得青尊为汝迟。
冬夜与戴公纶诸子泛月
作者：李孙宸
朝代：明

泛泛定何适，怜幽每驻桡。得林仍见月，维岸亦听潮。把酒飘零失，狂歌意气骄。鸣榔且归去，野寺报钟遥。
冬夜伍国开有开同天竺上人过宿小楼
作者：李孙宸
朝代：明

窗外梅花映雪枝，小楼清坐二更时。谈玄稍藉支公偈，玩月无如小谢诗。幽赏共披尘外语，深盟宁负酒中期。南州不是陈蕃榻，何物能邀孺子私。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝
作者：李孙宸
朝代：明

朔风猎猎吹，蓬鬓萧疏久。不用惜流年，且尽杯中酒。醉来礼法疏，白眼从人怪。吾自适吾真，岂能调世态。爱月忘夜寒，焚香对酒美。醉后拥衣眠，闻鸡还欲起。露下衣裳冷，邀欢子夜初。援琴试新曲，山水意何如。日短欢难尽，青尊夜更携。烂醉无相讶，风流旧阮嵇。望月捲珠帘，窗风灭银烛。一榻下陈蕃，千秋见鲍叔。窗外走星辰，光寒相注射。似有老人来，燃藜照此夜。同君踏明月，吾更探琼枝。情深不忍寐，刻烛限成诗。主人有酒癖，客子负诗才。诗酒差相敌，从君日日来。寒云拥户白，新月印溪清。相逢怜夜色，不寐到天明。高阁隔尘嚣，残经盈案几。清磬和风枝，彷佛梵音似。月落鸡鸣时，苦吟犹未寝。君不断诗淫，腰瘦恐如沈。十载雌雄剑，悲鸣剧未休。双龙君不信，风雨跃床头。世难容我辈，天岂丧斯文。但令传白雪，何必羡淩云。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其一
作者：李孙宸
朝代：明

朔风猎猎吹，蓬鬓萧疏久。不用惜流年，且尽杯中酒。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其七
作者：李孙宸
朝代：明

窗外走星辰，光寒相注射。似有老人来，燃藜照此夜。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其三
作者：李孙宸
朝代：明

爱月忘夜寒，焚香对酒美。醉后拥衣眠，闻鸡还欲起。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其九
作者：李孙宸
朝代：明

主人有酒癖，客子负诗才。诗酒差相敌，从君日日来。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其二
作者：李孙宸
朝代：明

醉来礼法疏，白眼从人怪。吾自适吾真，岂能调世态。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其五
作者：李孙宸
朝代：明

日短欢难尽，青尊夜更携。烂醉无相讶，风流旧阮嵇。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其八
作者：李孙宸
朝代：明

同君踏明月，吾更探琼枝。情深不忍寐，刻烛限成诗。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其六
作者：李孙宸
朝代：明

望月捲珠帘，窗风灭银烛。一榻下陈蕃，千秋见鲍叔。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其十
作者：李孙宸
朝代：明

寒云拥户白，新月印溪清。相逢怜夜色，不寐到天明。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其十一
作者：李孙宸
朝代：明

高阁隔尘嚣，残经盈案几。清磬和风枝，彷佛梵音似。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其十三
作者：李孙宸
朝代：明

十载雌雄剑，悲鸣剧未休。双龙君不信，风雨跃床头。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其十二
作者：李孙宸
朝代：明

月落鸡鸣时，苦吟犹未寝。君不断诗淫，腰瘦恐如沈。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其十四
作者：李孙宸
朝代：明

世难容我辈，天岂丧斯文。但令传白雪，何必羡淩云。
冬夜伍国开有开同诸从过宿小楼以酒态美如嵇叔夜诗才清似沈休文为韵赋十四绝·其四
作者：李孙宸
朝代：明

露下衣裳冷，邀欢子夜初。援琴试新曲，山水意何如。
冬夜宿邓伯乔三一山房
作者：李孙宸
朝代：明

小搆依城市，清幽绝世缘。偶因载酒至，便作对床眠。月出花垂牖，雁声霜满天。玄谈当永夜，不寐各悠然。
冬日与客登凭虚阁
作者：李孙宸
朝代：明

杰阁登临志暮烟，城头落木正萧然。六朝风物斜阳外，千里乡心过雁前。雪净湖光纷入槛，星涵璧水欲连天。金陵作吏真同隐，烂醉更阑未儗旋。
冬日同何似公伍国开有开暨仁伯弟定国安国侄驼山寻梅赋
作者：李孙宸
朝代：明

昔曾京国看梅树，盘里疏条映雪清。一枝两枝移近案，四筵宾客酒同倾。尔时作客空相忆，梦魂几越驼山侧。驿使迢遥书寄稀，罗浮月冷无消息。自从休沐返林邱，赏心还逐旧同游。同游多住梅花畔，千花万花开陇头。地无冻雪香风暖，近腊冲寒枝乱抽。与君携斗酒，日暮访山门。命酌梅花下，繁香扑酒尊。花神莫笑归来客，芳尊无恙对芳园。年年花事看仍好，及此同游人未老。少壮几何已及强，宁得看花还草草。已愁飘落晚风欺，莫更前溪长笛吹。
冬日韩绪仲先生同区启图过寓斋赏梅
作者：李孙宸
朝代：明

久卧长安岁月移，梅花未负岁寒期。丛输岭上开千亩，香借斋头足几枝。雪片入帘飞不辨，月魂临户巧相窥。当歌事和阳春曲，莫忆江南驿使迟。
冯节妇诗为陆工部作
作者：李孙宸
朝代：明

君不见，红槿终朝媚艳阳，贞柏千秋傲霜雪。铅华过眼成灰尘，谁与岁寒留劲节。烈哉少小冯家妇，初生连理风吹折。连理折兮枝复萎，寄生空长女萝丝。孤干经春枯不发，女萝新浥露华滋。鸾镜沈来俄老丑，一生形影同灯守。报君血泪化碧珠，同穴他年照白首。
冯茂山谒五祖
作者：李孙宸
朝代：明

西来五叶法初南，遗蜕千秋尚在龛。心到空时真不二，教从归处更无三。山前香雾长疑雨，林里幽花并是昙。京洛悠悠成底事，何如此地一皈参。扪萝散步拾阶登，路转山庭始见僧。龙去尚留听偈石，台荒空长护经藤。雨声半入山泉泻，雾气潜消海日升。行役冲炎真火宅，登临聊此濯清冰。
冯茂山谒五祖·其一
作者：李孙宸
朝代：明

西来五叶法初南，遗蜕千秋尚在龛。心到空时真不二，教从归处更无三。山前香雾长疑雨，林里幽花并是昙。京洛悠悠成底事，何如此地一皈参。
冯茂山谒五祖·其二
作者：李孙宸
朝代：明

扪萝散步拾阶登，路转山庭始见僧。龙去尚留听偈石，台荒空长护经藤。雨声半入山泉泻，雾气潜消海日升。行役冲炎真火宅，登临聊此濯清冰。
出万善驿见山下人家密竹流泉可爱有赋
作者：李孙宸
朝代：明

太行山下几家村，别有风光隔世喧。犬吠竹阴人扫雪，鸟鸣松径客敲门。林烟散处青迎骑，山瀑流来绿绕园。若得数椽此间老，武陵何处更寻源。
出临洺关始见青山时已入三晋界矣
作者：李孙宸
朝代：明

皇华于役动经旬，日日蒙头马上尘。忽尔双眸天外转，居然万壑掌中新。关浮真气谁相望，槎泛星河未可亲。闻道淮南仙术就，云中鸡犬似迎人。
出塞
作者：李孙宸
朝代：明

铁骑出西京，长嘶入虏庭。雷殷鼓鼙响，雪照宝刀瑩。
出塞
作者：李孙宸
朝代：明
体裁：乐府曲辞

铁骑出西京，长嘶入虏庭。雷殷鼓鼙响，雪照宝刀莹。
出增江与仁伯弟舟中夜酌
作者：李孙宸
朝代：明

晚发增江岸，晴霞片片生。乱山迎棹出，孤鹤掠舟横。海阔月先得，天寒酒屡更。夜阑酬劝罢，横被到天明。
出山留题冲虚观
作者：李孙宸
朝代：明

玄都楼阁倚云边，与客探奇几借眠。蓬岛飞来峰未稳，丹砂炼后灶仍传。壑舟不用悲人代，桑海终难变列仙。四百清缘知有待，重来吾欲结茅椽。
出罗浮
作者：李孙宸
朝代：明

上界回看缥缈间，白云深锁洞门閒。清缘自笑吾真浅，强为尘缘又出山。莫道幽栖意不深，出山未了住山心。不知山鸟关何事，处处留人送好音。物外烟霞世外踪，宿缘能复几回从。羽人莫漫怜相别，还待他时伴赤松。仙家鸡犬隔尘寰，何物将携可出山。惟有瀑流山下水，相随容易到人间。
出罗浮·其一
作者：李孙宸
朝代：明

上界回看缥缈间，白云深锁洞门閒。清缘自笑吾真浅，强为尘缘又出山。
出罗浮·其三
作者：李孙宸
朝代：明

物外烟霞世外踪，宿缘能复几回从。羽人莫漫怜相别，还待他时伴赤松。
出罗浮·其二
作者：李孙宸
朝代：明

莫道幽栖意不深，出山未了住山心。不知山鸟关何事，处处留人送好音。
出罗浮·其四
作者：李孙宸
朝代：明

仙家鸡犬隔尘寰，何物将携可出山。惟有瀑流山下水，相随容易到人间。
出都留别叶相师
作者：李孙宸
朝代：明

绿野堂开松菊阴，中书再入主恩深。纶扉十载忧时泪，剑履三朝捧日心。世事兵戈期洗雨，苍生霄汉望为霖。可知冲圣劳宵旰，鸥鸟幽盟未许寻。
出都门下诸子饯送赋此留别
作者：李孙宸
朝代：明

三晋藩封玉节分，春明送别意何殷。寒风策马愁长路，落日登台望五云。江海渐看星是客，交游空惜雁离群。岭头未少梅花折，赋就还堪驿使闻。
刘生
作者：李孙宸
朝代：明

少年矜节侠，籍甚有刘生。报仇宁畏势，施德不留名。一诺千金重，片心九死轻。英雄原有骨，不是冶游情。
初入楚地韩先生有署中晓起襆被皆雪二绝见示戏赋詶之
作者：李孙宸
朝代：明

郢客阳春枉自誇，君来高咏满皇华。不知白云宵吟积，试看文茵六出花。授简梁园宴未怅，先惊白雪满明床。岂缘谢女同歌咏，一夜飘扬柳絮狂。
初入楚地韩先生有署中晓起襆被皆雪二绝见示戏赋詶之·其一
作者：李孙宸
朝代：明

郢客阳春枉自誇，君来高咏满皇华。不知白云宵吟积，试看文茵六出花。
初入楚地韩先生有署中晓起襆被皆雪二绝见示戏赋詶之·其二
作者：李孙宸
朝代：明

授简梁园宴未怅，先惊白雪满明床。岂缘谢女同歌咏，一夜飘扬柳絮狂。
初冬与仁伯代骧弟寓濠上馆有梅一株初露微蕊独一花先放娟好特甚因忆故乡梅园寄怀伍国开兄弟
作者：李孙宸
朝代：明

嫩蕊枝枝总待时，一花何意报春姿。风摇隔叶浑难见，月映当帘巧自窥。欢赏转怜时序改，行吟犹喜弟兄私。故园万树今开否，应有驼山旧主知。
初冬伍国开有开有看梅之约以雨屡阻至十月既望始共探赏分赋二首
作者：李孙宸
朝代：明

花期劳豫约，及此得邀欢。落日寒山外，开尊坐石栏。欺春先自放，映月晚逾寒。未遣愁吹笛，新枝正耐看。忆归方四载，四赏故园梅。为爱先春意，同寻泛月杯。星星冰艳见，细细冷香回。莫以流光感，翻令怀不开。
初冬伍国开有开有看梅之约以雨屡阻至十月既望始共探赏分赋二首·其一
作者：李孙宸
朝代：明

花期劳豫约，及此得邀欢。落日寒山外，开尊坐石栏。欺春先自放，映月晚逾寒。未遣愁吹笛，新枝正耐看。
初冬伍国开有开有看梅之约以雨屡阻至十月既望始共探赏分赋二首·其二
作者：李孙宸
朝代：明

忆归方四载，四赏故园梅。为爱先春意，同寻泛月杯。星星冰艳见，细细冷香回。莫以流光感，翻令怀不开。
初冬何龙友集小寓重送区启图
作者：李孙宸
朝代：明

词人重惜别，把饯入严更。忽动江鲈思，逾深越鸟情。扬帆冰乍合，倚剑雁初声。谁念缁尘客，投簪计未成。
初冬同伍国开兄弟雨中寻梅
作者：李孙宸
朝代：明

闻道江梅好，相期江水滨。不辞微雨湿，为觅淡妆人。蕊似含情待，枝偷剌眼新。何须看庾岭，数朵不胜春。
初冬同诸从偕戴公纶泛舟过隔溪矶上坐饮
作者：李孙宸
朝代：明

沿流寻所适，舍艇入林隈。觅坐全依草，贪眠不避苔。山禽衔果落，溪月涌潮来。何事枌榆地，长年负酒杯。
初冬游樵舟中同伍国开有开望新月有赋
作者：李孙宸
朝代：明

江畔看新月，芦汀一系舟。蟾寒光乍减，兔小练初浮。未辨云山色，仍怜乌鹊愁。赠君不盈手，聊共对清幽。
初冬载酒陶摇光宅与诸子夜集分赋
作者：李孙宸
朝代：明

陶家三径肯常开，酒伴招携问胜来。节已过秋仍看菊，客缘探旧剧为杯。诗怀清比花枝瘦，酒政严同更漏催。况是风尘怜去住，可能分手不徘徊。
初冬邀同林少宗伯林少司成吉祥寺探梅
作者：李孙宸
朝代：明

铁干疏枝类偃虬，绝胜春色满罗浮。几年不作师雄梦，今日真陪和靖游。冰雪未销姑射艳，风光深锁上方幽。谁怜寂寞江南客，容易看花到白头。
初冬郭给谏携诸同年游一线天回酌后湖亭
作者：李孙宸
朝代：明

朔吹萧萧万木鸣，胜怀偏称薄寒生。山开一线疑天小，洞隐重岩碍石横。寺远欲迷归客路，江长时送断鸿声。淹留更醉湖亭酒，莫遣青山笑宦情。
初冬黄元卿园林与黎缜之冯稚谟韩孟郁赵裕子欧子建邓伯乔诸子分赋
作者：李孙宸
朝代：明

旧游疏散后，复此聚园林。落日迟秋色，空亭称远心。酒酣黄鸟至，坐久白云深。不尽兹宵赏，宁堪老病寻。
初夏与戴公纶伍国开有开暨定国安国侄泛艇随意泊饮即事放歌
作者：李孙宸
朝代：明

入夏半月炎已多，故人挥汗来相过。避暑好寻河朔饮，况爱前溪新绿波。小僮撑艇未惯习，颇嗔潮流太驶疾。沿岸时将荻苇牵，乘凉聊借榕阴集。儿童群戏浴江隈，田家作苦晚归来。邂逅量晴还较雨，便呼浊酒倒深杯。盘餐野外何所有，虾菜还堪村妪市。尊中有酒幸不空，鼎食华堂亦复尔。君不见来时隔浦生白云，滃郁变幻何缤纷。晚风吹入沙汀去，长空如洗净无尘。又不见此时隔岸归巢鸟，茂林争集枯林少。浦云江树本无期，聚散升沈已若斯。今日与君扁舟对举卮，当歌不醉更何为。人生行乐会有数，百年枉受樊笼羁。迩来颇悟谋身术，便欲长歌与世辞。昨摇桂楫访南墅，今鼓兰桡向西渚。日日菰芦寄此身，幽怀莫共时人语。饭煮香芹腹果然，夜乘清风且归船。江鸥相对休相讶，吾曹已结海翁缘。
初夏梁支世傅贞甫马元伯赵裕子过访山居
作者：李孙宸
朝代：明

江村初夏啭黄鹂，客掉犹疑春雪时。岂有元亭堪问字，祇怜中散解相思。纫兰佩辱骚坛赠，种树书惟老圃知。十日平原今正始，云林处处待清词。
初夏泊仪真游汪氏园
作者：李孙宸
朝代：明

眷此邱中赏，名园傍水涯。偶乘蓝举至，非为主人期。入户丛花碍，穿林幽鸟疑。一区藏曲折，叠石得崄崎。编竹新栽药，通泉小凿池。荷钱初出水，柳絮乱垂丝。地僻人来少，园深春驻迟。凭栏看紫鲤，仰面听黄鹂。景物原无意，流光若有私。乘凉且归去，江月照相随。
初夏署中即事
作者：李孙宸
朝代：明

新蝉嘒嘒苑墙西，柳色辞寒缕渐齐。玉署昼长无所事，彩毫閒弄课新题。梅雨阴阴逼署清，论文散帙有馀情。最怜黄鸟如相识，日送枝头唤友声。薰风初拂小瀛洲，洲畔清流接御沟。帝泽从来深似海，恩波先沐凤池头。藤花已谢绿阴稠，数啭流莺雨乍收。信好词臣供奉地，白云镇日锁清幽。
初夏署中即事·其一
作者：李孙宸
朝代：明

新蝉嘒嘒苑墙西，柳色辞寒缕渐齐。玉署昼长无所事，彩毫閒弄课新题。
初夏署中即事·其三
作者：李孙宸
朝代：明

薰风初拂小瀛洲，洲畔清流接御沟。帝泽从来深似海，恩波先沐凤池头。
初夏署中即事·其二
作者：李孙宸
朝代：明

梅雨阴阴逼署清，论文散帙有馀情。最怜黄鸟如相识，日送枝头唤友声。
初夏署中即事·其四
作者：李孙宸
朝代：明

藤花已谢绿阴稠，数啭流莺雨乍收。信好词臣供奉地，白云镇日锁清幽。
初寒念边戍
作者：李孙宸
朝代：明

边关十月朔风起，吹冰夜合滹沱水。极望阴云冻不飞，白草黄砂连万里。久戍征人马少肥，祁连山下雁鸿稀。闺中少妇无消息，节过寒霜未授衣。胡笳断续声凄咽，一听一回魂欲绝。幕府朝朝奏羽书，戍楼夜夜披金铁。更值匈奴数犯疆，缘边烽火接长杨。孤军度碛行还蹶，万马嘶风起复僵。蓟门城外君恩远，蓟门城中春光满。侯家韎韐紫貂轻，戚里氍毹绣凤煖。紫貂绣凤岂知寒，霜威不到画栏干。谁念征人凄堕指，长嗟生入玉关难。上将提军先作忾，挟纩投醪多猛士。筹边圣主正宵衣，内帑金钱应早赐。
初泛西湖
作者：李孙宸
朝代：明

夙昔游情作画图，居然今日到蓬壶。四天凉籁松围寺，十里烟光水满湖。日落钟声三竺近，风回鹤吹一山孤。酒阑未遣催归棹，月映波心纵所如。
初秋与诸子游海淀
作者：李孙宸
朝代：明

仆仆缁尘不自由，乍来郊外始知秋。丹梯半倚层霄出，画楫时通断涧游。霜落芙蓉寒尚薄，烟回岩洞晚逾幽。侯门下榻还珍重，野客何妨信宿留。郊原别业敞何年，不道人间也胜仙。客自侯门骚雅重，堂垂宸翰墨华鲜。幽萝怪石云生洞，菰米莲房秋满船。最是清朝宽假沐，莫教烽火海东传。
初秋与诸子游海淀·其一
作者：李孙宸
朝代：明

仆仆缁尘不自由，乍来郊外始知秋。丹梯半倚层霄出，画楫时通断涧游。霜落芙蓉寒尚薄，烟回岩洞晚逾幽。侯门下榻还珍重，野客何妨信宿留。
初秋与诸子游海淀·其二
作者：李孙宸
朝代：明

郊原别业敞何年，不道人间也胜仙。客自侯门骚雅重，堂垂宸翰墨华鲜。幽萝怪石云生洞，菰米莲房秋满船。最是清朝宽假沐，莫教烽火海东传。
初秋同林少宰罗司成游鸡鸣山
作者：李孙宸
朝代：明

凉雨初收景乍妍，客裳沾洒思翛然。招携同叩鸡鸣寺，眺望仍登鹫岭巅。霜落渚莲秋万顷，风归巢鹤树千年。萧王香殿埋芳草，宋苑经台起暮烟。两度宦游供汗漫，六朝风物足留连。金门一别星辰隔，白下同来岁月偏。簪绂未妨仙吏傲，酒杯宁负远公缘。尚怜泽雉樊中啄，终儗冥鸿人外骞。丹灶罗浮砂未改，金书衡岳鸟还传。武陵不是人间世，好共他年访列仙。
初秋同欧子建邓伯乔过朱季美虹冈别业
作者：李孙宸
朝代：明

北郭寻幽赏，名园倚岫开。风林失午暑，阴壑送秋雷。洒扫云间石，同倾竹下杯。酒酣欢未已，欲去更徘徊。
初秋同王季重李立素游莫愁湖
作者：李孙宸
朝代：明

嘉陟讵云逖，有美湖上台。驾言送远行，复得旷中怀。朋好来不速，徒御亦无猜。主人眷佳会，日晏出尊罍。微飔涤烦暑，命酌尘襟开。吴童发妙讴，丝肉终宴谐。抚景能无赋，愧乏和客才。含情俱未申，眄晷忽已颓。何以永兹游，长歌意徘徊。
初秋游西山出郭有怀马伯起戴公纶区启图
作者：李孙宸
朝代：明

城内岂无秋，出郭今方见。山坳夜月留，草尖晨露泫。一年两度游西山，宦况虽忙亦自閒。独恨昔游三四子，兹来强半隔追攀。
初秋邓伯乔招同诸子集梁明府西园
作者：李孙宸
朝代：明

西郊带长薄，一径草亭欹。野旷秋声早，林空落照迟。悠然清兴发，共惬白云期。莫厌归途晚，红尘骑马随。
别诗
作者：李孙宸
朝代：明

月夜骊歌酒一卮，花开如亦解愁思。冰心自是同明月，夜夜花前照别离。
到锦溪仅得欧经季丈人一晤别后赋寄
作者：李孙宸
朝代：明

十年曾忆紫芝眉，雪夜山阴棹故移。麈尾乍聆杯底语，虎头犹想画中诗。花洲露冷江如练，龙社秋深柳尚丝。翻笑逢君如梦寐，祇赢今日寄相思。
北郊扈驾恭纪
作者：李孙宸
朝代：明

禁御钟残彩仗移，北扉信宿候晨曦。飞龙俨在三清路，舞鹤初来万岁枝。郊社并依周典礼，车书重见汉官仪。鸣珂更集祈年馆，朝罢天颜喜共知。
区民部熊孝廉赵山人雨后同集旅寓
作者：李孙宸
朝代：明

雨过庭前长绿苔，青尊旬日未曾开。偶逢南国高人集，便挟西山爽气来。懒性自知难和世，宦情真冷不然灰。周南留滞吾今似，深愧龙门一代才。
十七夜月
作者：李孙宸
朝代：明

秋色连宵隔凤城，羁人恋月转多情。开尊少倩华灯待，倚槛旋看皓魄生。红叶满江游子梦，碧云何处玉箫声。风涛未定明朝事，便欲浮槎问太清。
十九夜月
作者：李孙宸
朝代：明

几夜秋光老，扁舟苦滞淫。每怜青桂影，飘向绿波沈。兴与碧云隔，愁将黄叶深。推窗还命酌，弃醉发微吟。
十五夜同黎邓欧诸子饮李仲伟席上得星字
作者：李孙宸
朝代：明

雅会逢秋半，词人共此亭。已怜今夜雨，况是客中听。天上无流彩，人间亦聚星。当杯念明发，遮莫付沈冥。
十八夜月
作者：李孙宸
朝代：明

银汉无声玉露漙，扁舟夜夜水云宽。三分素魄轮初减，万里清江照未残。橘柚岂忘乡国思，松醪能续弟兄欢。不知秋色还深浅，几夕西风木叶丹。
十六夜同诸子饮欧华玉湖上草堂因与子建伯乔二子荡舟观海尽兴而返得清字
作者：李孙宸
朝代：明

清穹飘商风，凉露皓以盈。林薄有爽气，日夕悠然生。新鸿遵渚唳，玄蝉含风鸣。主人眷嘉赏，高宴敞湖亭。中怀既以惬，一石且未倾。百年亦何常，胜会在良朋。况此秋色好，澄潭映空清。荡桨纡枉渚，弭棹薄寒汀。抚景欢无斁，揽胜意俱停。日落理返楫，舍舟林月明。晤言华堂下，痛饮忍独醒。
十六夜旅怀
作者：李孙宸
朝代：明

珠海楼头月似霜，故园应得共清光。裁书未有刀头约，圆缺遥怜此夜望。
十六夜月
作者：李孙宸
朝代：明

月好能留一夜清，还凭江海畅高情。轮亏天上何曾见，照向人间未减明。霜露气兼笳管发，关山影落雁鸿惊。欲知羁客愁多少，一夜孤舟白发生。
午日以兰佩贻周玉绳年兄
作者：李孙宸
朝代：明

莲舟无处问江津，落落金门卧病身。采艾敢遗忧国客，纫兰聊赠素心人。尘中毒热天何与，静里冰壶意自真。葵藿已舒郊社日，未应重赋卜居新。
午日过范蠡湖有怀故园风物
作者：李孙宸
朝代：明

琴奏南薰五月风，江南气候总应同。不知江畔如花女，几队仙裳上画艟。又是分蒲撷艾辰，年光容易误游人。谁怜范蠡湖边渡，不见江南五月春。五彩兰桡滚浪飞，击鼍舟子碧霞衣。中流乱入鲛绡室，亲见龙王爱女归。梅矶晚泊醉名娃，袅袅新腔出缝纱。归棹石尤风浪逆，隔船唤买素馨花。海戏江南天下稀，朝朝竞斗水龙飞。鸣钲一诧千桡举，采喝中流夺锦归。兰舟龙舸满城隅，最是时平乐事殊。近日青州报烽火，家家应系辟兵符。
午日过范蠡湖有怀故园风物·其一
作者：李孙宸
朝代：明

琴奏南薰五月风，江南气候总应同。不知江畔如花女，几队仙裳上画艟。
午日过范蠡湖有怀故园风物·其三
作者：李孙宸
朝代：明

五彩兰桡滚浪飞，击鼍舟子碧霞衣。中流乱入鲛绡室，亲见龙王爱女归。
午日过范蠡湖有怀故园风物·其二
作者：李孙宸
朝代：明

又是分蒲撷艾辰，年光容易误游人。谁怜范蠡湖边渡，不见江南五月春。
午日过范蠡湖有怀故园风物·其五
作者：李孙宸
朝代：明

海戏江南天下稀，朝朝竞斗水龙飞。鸣钲一诧千桡举，采喝中流夺锦归。
午日过范蠡湖有怀故园风物·其六
作者：李孙宸
朝代：明

兰舟龙舸满城隅，最是时平乐事殊。近日青州报烽火，家家应系辟兵符。
午日过范蠡湖有怀故园风物·其四
作者：李孙宸
朝代：明

梅矶晚泊醉名娃，袅袅新腔出缝纱。归棹石尤风浪逆，隔船唤买素馨花。
华山畿
作者：李孙宸
朝代：明

华山畿，蔽膝吞已死，同心结未迟。鬼神为情痴，葬车相见期。
南昌阅邸报有感
作者：李孙宸
朝代：明

北来消息到龙沙，时事关心祇自嗟。辽左几时传露布，纶扉依旧滞宣麻。边筹谁定帷中画，疏草犹多纸上哗。惭愧腐儒空扼腕，疏慵何以报王家。
南昌黄太守招饮滕王阁
作者：李孙宸
朝代：明

滕王遗阁瞰江流，文酒招携识胜游。台殿已非歌舞旧，风烟犹带古今愁。斗间剑气双龙合，槛外湖光片雨收。下榻纵应惭孺子，故人今已重南州。
南还途次感怀
作者：李孙宸
朝代：明

三载缁尘意，悠悠那可论。有官依玉署，无策献金门。暂适烟霞疾，难忘棫朴恩。暮云千里色，天际一凭轩。往来关吏识，景物忆三年。荣利应何有，行藏信自然。马头冲毒热，徒驭饱风烟。计日乡园道，秋风鲈鲙边。虚传韦杜曲，尺五去天居。近见丝纶府，还淹痛哭书。帝阍呼不达，谏院席全虚。窈有处堂虑，无言杞国愚。河渡古徐州，淮阳下接流。宣房筑何日，瓠子决堪忧。漕使道傍议，冬官传舍谋。百万东南粟，将无虑咽喉。经过徐北地，凭轼问兴亡。王霸千秋气，山川百战场。圣明开草昧，日月洗洪荒。卜世金瓯重，何当计彻桑。驿馆夜沈沈，朝来小雨侵。望山披爽气，凭轼动微吟。水近田差润，云归山半阴。何当一滂沛，处处足甘霖。经时旱太甚，一雨未为霖。复此淋漓下，方知天地心。负槔还野屋，驱犊下高岑。顿觉烦嚣洗，悠然惬素襟。
南还途次感怀·其一
作者：李孙宸
朝代：明

三载缁尘意，悠悠那可论。有官依玉署，无策献金门。暂适烟霞疾，难忘棫朴恩。暮云千里色，天际一凭轩。
南还途次感怀·其七
作者：李孙宸
朝代：明

经时旱太甚，一雨未为霖。复此淋漓下，方知天地心。负槔还野屋，驱犊下高岑。顿觉烦嚣洗，悠然惬素襟。
南还途次感怀·其三
作者：李孙宸
朝代：明

虚传韦杜曲，尺五去天居。近见丝纶府，还淹痛哭书。帝阍呼不达，谏院席全虚。窈有处堂虑，无言杞国愚。
南还途次感怀·其二
作者：李孙宸
朝代：明

往来关吏识，景物忆三年。荣利应何有，行藏信自然。马头冲毒热，徒驭饱风烟。计日乡园道，秋风鲈鲙边。
南还途次感怀·其五
作者：李孙宸
朝代：明

经过徐北地，凭轼问兴亡。王霸千秋气，山川百战场。圣明开草昧，日月洗洪荒。卜世金瓯重，何当计彻桑。
南还途次感怀·其六
作者：李孙宸
朝代：明

驿馆夜沈沈，朝来小雨侵。望山披爽气，凭轼动微吟。水近田差润，云归山半阴。何当一滂沛，处处足甘霖。
南还途次感怀·其四
作者：李孙宸
朝代：明

河渡古徐州，淮阳下接流。宣房筑何日，瓠子决堪忧。漕使道傍议，冬官传舍谋。百万东南粟，将无虑咽喉。
南郊陪祀恭纪
作者：李孙宸
朝代：明

玉漏迟迟启绛扉，鸳班双引六龙飞。泰坛宝鼎斟明水，翠幄华镫烛紫微。韶奏共看仪凤下，书传不倩彩鸾归。清时侍从惭恩遇，拟献甘泉愿未违。
卢一清韩孟郁李烟客诸子过访村居同赋
作者：李孙宸
朝代：明

归来厌城市，屏居清溪湄。亦协嘉遁心，寂寞故不怡。眷此同声友，命驾酬相思。夙契结绸缪，况复投新知。残夜追灯宴，中堂理桐丝。鸡黍出常羞，痛饮乃忘疲。登高览幽豁，临水爱涟漪。人生非木石，谁不念襟期。会面不尽欢，别离安可知。申言二三子，当尊莫苟辞。
卢原甫与陈孺登过集
作者：李孙宸
朝代：明

客怀长落落，经月罢登台。忽有高人至，柴荆雨亦开。青馀霜后竹，春在水边梅。鹦鹉论词赋，应知属楚才。经旬不见月，乍喜吐如钩。不尽酬幽思，因之更上楼。懒云当槛住，小雨剧谈收。随意恣欢赏，过从亦胜游。
卢原甫与陈孺登过集·其一
作者：李孙宸
朝代：明

客怀长落落，经月罢登台。忽有高人至，柴荆雨亦开。青馀霜后竹，春在水边梅。鹦鹉论词赋，应知属楚才。
卢原甫与陈孺登过集·其二
作者：李孙宸
朝代：明

经旬不见月，乍喜吐如钩。不尽酬幽思，因之更上楼。懒云当槛住，小雨剧谈收。随意恣欢赏，过从亦胜游。
又同前题稐李大廷尉筼谷韵
作者：李孙宸
朝代：明

万紫千红路杳漫，芳冈引眺未应残。三花寂倚诸天出，二水平从一掌看。竹径鸟啼春有恨，禅房雨过暮馀寒。不妨小酌分斋供，信好空门礼法宽。
又和马伯起韵
作者：李孙宸
朝代：明

卜居遥托大江头，江畔谁停访戴舟。对酒每低林外日，题诗半在竹间楼。星文入夜寒相逼，林壑留春翠欲浮。劳赠琼瑶情不浅，报君空自解吴钩。
又留题僧房
作者：李孙宸
朝代：明

一入禅扉法界宽，形忘宾主自为欢。松涛俨听诸天籁，禅室偏留二月寒。花弱转嗔春色重，鸟喧如笑客情阑。清斋不禁陶潜酒，一醉山堂钟磬残。
发兰溪午泊严州登北高峰
作者：李孙宸
朝代：明

早发兰阴兴未穷，高峰又复蹑晴空。婺华西隔应分彩，岳帝东来别有宫。烟树倒悬江影出，春花犹映夕阳红。客怀正判逢僧话，莫遣征帆促晚风。
史来黄来虞计玄仲去非四文学招同顾上客莫文学游石湖
作者：李孙宸
朝代：明

日落长江紫雾消，篮舆还上碧岧峣。烟霞旧僻终难改，山水相逢定不饶。佐酒青蔬分佛供，烹茶活火借僧寮。吴山好更穷幽赏，未遣邮情促画桡。年来误戴进贤冠，犹幸官閒束缚宽。所至送迎俱谢遣，但逢名胜得盘桓。湖光倒影千山出，雨色阴连万井寒。几日清游为地主，尽劳寒士供壶餐。
史来黄来虞计玄仲去非四文学招同顾上客莫文学游石湖·其一
作者：李孙宸
朝代：明

日落长江紫雾消，篮舆还上碧岧峣。烟霞旧僻终难改，山水相逢定不饶。佐酒青蔬分佛供，烹茶活火借僧寮。吴山好更穷幽赏，未遣邮情促画桡。
史来黄来虞计玄仲去非四文学招同顾上客莫文学游石湖·其二
作者：李孙宸
朝代：明

年来误戴进贤冠，犹幸官閒束缚宽。所至送迎俱谢遣，但逢名胜得盘桓。湖光倒影千山出，雨色阴连万井寒。几日清游为地主，尽劳寒士供壶餐。
同侯晋阳司马程六无山人游牛首山
作者：李孙宸
朝代：明

篮舆迢递历枫林，绀宇琳宫尽可寻。双阙插云天结搆，万山环寺气萧森。谁言佛子还留窟，自是空门无住心。归骑未应催落日，杖藜同过献花岑。名山高倚白云寒，杖底跻攀法界宽。共爱官閒多胜赏，转怜秋尽更盘桓。层峦叠翠空中见，二水三山掌上看。携得玄晖诗句否，登临犹自忆长安。
同侯晋阳司马程六无山人游牛首山·其一
作者：李孙宸
朝代：明

篮舆迢递历枫林，绀宇琳宫尽可寻。双阙插云天结搆，万山环寺气萧森。谁言佛子还留窟，自是空门无住心。归骑未应催落日，杖藜同过献花岑。
同侯晋阳司马程六无山人游牛首山·其二
作者：李孙宸
朝代：明

名山高倚白云寒，杖底跻攀法界宽。共爱官閒多胜赏，转怜秋尽更盘桓。层峦叠翠空中见，二水三山掌上看。携得玄晖诗句否，登临犹自忆长安。
同俞子旦及其季弟子奭过驼山访戴伍二子山馆
作者：李孙宸
朝代：明

春游不觉路逶迤，野外烟霞面面垂。花气暖蒸晴日雨，柳条低飏晚风丝。开尊地僻柴门静，把臂谈深竹影移。最是弟兄怜臭味，况逢侠少得新知。
同卢韩李诸子泛舟作
作者：李孙宸
朝代：明

春风荡微和，积阴亦云熙。徵徒既缤郁，驾言采江蓠。遥空望无际，四面来清辉。荡桨遵枉渚，弭棹薄修湄。沿洄虽不远，爱此清涟漪。何以佐盘餐，江鳞春正肥。命酌长松下，清音宛竹丝。菰芦得生计，鸥鸟更何机。泛泛忘归路，冥烟失鱼矶。愿子惜欢会，念此流光移。
同张赤涵游金山二首
作者：李孙宸
朝代：明

秦帝何年鞭石来，当流中望出楼台。东南海色浮云尽，吴越山光暮雨开。鳌柱似随波上下，骊宫时共月徘徊。登临客子休怀古，水落蛟龙夜壑哀。早随老衲礼毗卢，还憩云房日未晡。僧饭每分施鸟粟，客床聊借落花铺。云归石洞龙时出，风过松林鹤自呼。閒汲中泠第一水，焚香煮茗课僧雏。
同张赤涵游金山二首·其一
作者：李孙宸
朝代：明

秦帝何年鞭石来，当流中望出楼台。东南海色浮云尽，吴越山光暮雨开。鳌柱似随波上下，骊宫时共月徘徊。登临客子休怀古，水落蛟龙夜壑哀。
同张赤涵游金山二首·其二
作者：李孙宸
朝代：明

早随老衲礼毗卢，还憩云房日未晡。僧饭每分施鸟粟，客床聊借落花铺。云归石洞龙时出，风过松林鹤自呼。閒汲中泠第一水，焚香煮茗课僧雏。
同朱占遇游西山宿碧云寺
作者：李孙宸
朝代：明

疏花照日影离离，又是都门秋早时。宿愿未容酬独往，閒心聊共赴幽期。雕甍碧瓦空王殿，黄叶青山异代碑。为语东林须具酒，莫教陶令更攒眉。
同林少宗伯林少司成游灵谷寺
作者：李孙宸
朝代：明

暖香新绿满东林，雅会真谐物外心。定里风幡传妙偈，空门山水送清音。花光艳日留人醉，莺语将春入柳深。兴洽未须归骑促，晚来松磴共登临。
同樊孟泰工部吴尔达进士集韩寅仲明府寓分得朝字
作者：李孙宸
朝代：明

西山爽气到崇朝，佳会论心不待招。客路相逢几乡国，故人生计复渔樵。秋风华发搔逾短，夜色青萍醉欲骄。更续兰膏谈往事，浮沈吾亦任蓬飘。
同潘使君游龙井
作者：李孙宸
朝代：明

晚舍湖边棹，言登湖上台。片云孤石立，小雨万山开。客有逃禅意，僧容入社杯。啸歌群谷响，疑动蛰龙来。
同烟客登太白酒楼次黄泰泉宫詹韵
作者：李孙宸
朝代：明

高楼临河增硉兀，河光一片青天出。我来不尽怀贤心，长空濛濛烟拂拂。风流旧事忆千年，解裘曾向酒家眠。不知采石江头月，何似金莲午夜天。宝床宫锦今何在，片月年年照东海。极目鲸波万顷春，安得随君钓巨鳞。
同烟客诸子游古南池和壁上杜工部韵
作者：李孙宸
朝代：明

水活仍通洫，堤遥碍进船。觅凉同坐石，荫柳忽闻蝉。炎暑销当夏，壶觞待晚天。醉来还藉草，新绿正如毡。
同诸子寻梅偶得一花八出者因成二绝
作者：李孙宸
朝代：明

共访山梅雪后香，几枝六出媚斜阳。最怜粉黛相倾处，更遣双娥入艳妆。玉质浓将雪里团，开时谁为剪冰纨。疏窗八面玲珑处，插向庭中片片看。
同诸子寻梅偶得一花八出者因成二绝·其一
作者：李孙宸
朝代：明

共访山梅雪后香，几枝六出媚斜阳。最怜粉黛相倾处，更遣双娥入艳妆。
同诸子寻梅偶得一花八出者因成二绝·其二
作者：李孙宸
朝代：明

玉质浓将雪里团，开时谁为剪冰纨。疏窗八面玲珑处，插向庭中片片看。
同诸子过欧虞部蘧园水阁
作者：李孙宸
朝代：明

欲向孤亭问草玄，菟裘犹在赤花边。空林半入山樵道，曲径平分野犊眠。槛外潮声翻夕照，篱前秋色散荒烟。风流顿觉前修尽，徙倚楼头思悄然。
同诸子集小馆送别区启图已成江字韵二首复取诸子所分咸覃盐肴四韵各成一律得咸韵
作者：李孙宸
朝代：明

休将出处访巫咸，半亩荒园久待芟。为问凤栖听玉漏，何如龙藏礼金函。尘途愧我淹微禄，乡思便君饱去帆。归到罗浮秋色好，芙蓉削秀竞千岩。
同诸弟新年游水月庵
作者：李孙宸
朝代：明

行春随所适，少涉即禅林。花雾分香霭，泉声杂梵音。云霞如有想，水月本无心。顿觉劳生久，慈航此地寻。
同陈治甫邓伯乔何龙友朱惟四何伯承游峡山登眺虚岩绝顶得二十韵
作者：李孙宸
朝代：明

神工开佛刹，鬼斧凿虹桥。两峡攒流小，孤峰抱寺遥。烟霞低几槛，钟梵落江潮。洞古云常湿，崖阴雪未消。昔来望空翠，此日陟岧峣。萝月诸天近，松风万壑骄。鸟啼皆说法，霞起尽成标。灵药芝田供，金绳觉路招。日车何用驾，风驭似相邀。鹤度瑶笙响，云开绛节朝。尘襟思洗涤，仙路隔冥寥。俯仰成今昔，年华老世嚣。此身何著落，生趣转萧条。方外期高尚，区中惬久要。宁须待婚嫁，且去混渔樵。服制山中薜，粮收峡口苗。回头当早早，失路恐迢迢。有分寻真去，无才免俗谯。悟来翁失马，梦去鹿蒙蕉。天明解缆去，又任梗蓬飘。
同陈集生崔芷林守岁何龙友寓
作者：李孙宸
朝代：明

寒色销残腊，条风早已均。言寻乡国侣，共待帝城春。绿酒杯传蚁，青烟烛吐银。商量开岁事，休负柳梅新。帝里年将换，乡心不自聊。故人开斗酒，深夜惬清招。朔雪催传柏，春风欲颂椒。更阑休问寝，共谒紫宸朝。官曹冰共冷，爱此岁寒天。相过无朝暮，惊心动岁年。飞腾终自解，身世且随缘。渐喜春风雁，南来有信传。
同陈集生崔芷林守岁何龙友寓·其一
作者：李孙宸
朝代：明

寒色销残腊，条风早已均。言寻乡国侣，共待帝城春。绿酒杯传蚁，青烟烛吐银。商量开岁事，休负柳梅新。
同陈集生崔芷林守岁何龙友寓·其三
作者：李孙宸
朝代：明

官曹冰共冷，爱此岁寒天。相过无朝暮，惊心动岁年。飞腾终自解，身世且随缘。渐喜春风雁，南来有信传。
同陈集生崔芷林守岁何龙友寓·其二
作者：李孙宸
朝代：明

帝里年将换，乡心不自聊。故人开斗酒，深夜惬清招。朔雪催传柏，春风欲颂椒。更阑休问寝，共谒紫宸朝。
同韩孟郁饯别欧达可得流字
作者：李孙宸
朝代：明

悲哉箫瑟气为秋，潞水寒生万里舟。华发自伤亲友别，浊河天坼古今流。山中素业凭谁问，台上黄金待汝酬。去住总难期后会，陆沈吾未任淹留。
同顾史计陈莫诸子游天平山冒雨走至范氏山庄
作者：李孙宸
朝代：明

吴苑风光旧胜游，兹游况复集名流。芒鞋未厌冲坭滑，山色翻怜入雨幽。叠嶂芙蓉烟漠漠，长湖鸥鹭晚悠悠。篮舆欲倦还呼酒，归咏沧浪上小舟。
同马伯起及仁伯代骧两弟过梁明叔禅悦斋
作者：李孙宸
朝代：明

森森萝径引纡回，三载寻盟许复来。篮举每从花外转，笔床多在竹间开。当尊客爱逃禅醉，挈弟人惭梦草才。对此风光那可负，分题休畏暮钟催。
同黄石斋宫允阻舟临清黄以四诗见投次和
作者：李孙宸
朝代：明

汪汪黄叔度，千顷幸相依。浮海谋非拙，乘风愿已微。烟霞盟有约，时事赋无衣。得似南来雁，芦汀到处归。中外鸱鸮剧，谁怀之好音。未偿蹈海意，惭负济川心。我去位仍窃，君归山岂深。风烟闽粤近，招隐好相寻。岂不畏行役，其如世路何。人情偏局面，宦籍亦风波。竭泽游鳞少，寒山哀雁多。不然终滞此，几欲问行輠。轮囷万乘器，为有先容根。任笑徒工瑟，何曾解扫门。敢言三礼重，还自一邱尊。幔亭春色好，暂去坐絪缊。
同黄石斋宫允阻舟临清黄以四诗见投次和·其一
作者：李孙宸
朝代：明

汪汪黄叔度，千顷幸相依。浮海谋非拙，乘风愿已微。烟霞盟有约，时事赋无衣。得似南来雁，芦汀到处归。
同黄石斋宫允阻舟临清黄以四诗见投次和·其三
作者：李孙宸
朝代：明

岂不畏行役，其如世路何。人情偏局面，宦籍亦风波。竭泽游鳞少，寒山哀雁多。不然终滞此，几欲问行輠。
同黄石斋宫允阻舟临清黄以四诗见投次和·其二
作者：李孙宸
朝代：明

中外鸱鸮剧，谁怀之好音。未偿蹈海意，惭负济川心。我去位仍窃，君归山岂深。风烟闽粤近，招隐好相寻。
同黄石斋宫允阻舟临清黄以四诗见投次和·其四
作者：李孙宸
朝代：明

轮囷万乘器，为有先容根。任笑徒工瑟，何曾解扫门。敢言三礼重，还自一邱尊。幔亭春色好，暂去坐絪缊。
吕仙祠
作者：李孙宸
朝代：明

炎夏长途马欲疲，道傍少憩吕翁祠。墙头几缕炊烟起，疑是黄梁未熟时。孰是凡人孰是仙，相逢总是梦中缘。凭翁自觅邯郸枕，看取轮回大劫年。谁道荣名事不真，梦中晷刻亦前因。书生原是机锋捷，未必仙翁解度人。
吕仙祠·其一
作者：李孙宸
朝代：明

炎夏长途马欲疲，道傍少憩吕翁祠。墙头几缕炊烟起，疑是黄梁未熟时。
吕仙祠·其三
作者：李孙宸
朝代：明

谁道荣名事不真，梦中晷刻亦前因。书生原是机锋捷，未必仙翁解度人。
吕仙祠·其二
作者：李孙宸
朝代：明

孰是凡人孰是仙，相逢总是梦中缘。凭翁自觅邯郸枕，看取轮回大劫年。
君子行
作者：李孙宸
朝代：明

君子秉明哲，不受世垢氛。廉隅防缺折，坚白慎淄磷。枉直一以混，寻尺宁言伸。仲尼千秋圣，富贵如浮云。矫矫龙神性，何能为人驯。卓哉鲁连子，长揖谢千金。
吴孝廉光卿初至韩绪仲先生招同曾元鲁黎不回夜集分赋
作者：李孙宸
朝代：明

薄宦逢迎少，招寻有弟兄。何期倾盖客，得惬入林情。促膝话桑梓，飞杯泛菊英。迟回怜夜色，新月上高城。论交无久暂，欢会慰天涯。情惬邱中赏，言多物外期。乡心砧杵急，秋色鬓毛知。拚醉兹宵酒，城头漏下迟。节序重阳近，篱花数朵新。所怜今夜会，同是故园人。下榻情何剧，忘形语自真。醉听流水弄，一为涤缁尘。秋色真宜夜，过从地复偏。谈高催换烛，坐久问装绵。月影寒移竹，雁声霜满天。醉来忘潦倒，欲别更留连。
吴孝廉光卿初至韩绪仲先生招同曾元鲁黎不回夜集分赋·其一
作者：李孙宸
朝代：明

薄宦逢迎少，招寻有弟兄。何期倾盖客，得惬入林情。促膝话桑梓，飞杯泛菊英。迟回怜夜色，新月上高城。
吴孝廉光卿初至韩绪仲先生招同曾元鲁黎不回夜集分赋·其三
作者：李孙宸
朝代：明

节序重阳近，篱花数朵新。所怜今夜会，同是故园人。下榻情何剧，忘形语自真。醉听流水弄，一为涤缁尘。
吴孝廉光卿初至韩绪仲先生招同曾元鲁黎不回夜集分赋·其二
作者：李孙宸
朝代：明

论交无久暂，欢会慰天涯。情惬邱中赏，言多物外期。乡心砧杵急，秋色鬓毛知。拚醉兹宵酒，城头漏下迟。
吴孝廉光卿初至韩绪仲先生招同曾元鲁黎不回夜集分赋·其四
作者：李孙宸
朝代：明

秋色真宜夜，过从地复偏。谈高催换烛，坐久问装绵。月影寒移竹，雁声霜满天。醉来忘潦倒，欲别更留连。
呈沈世子
作者：李孙宸
朝代：明

重地风云拥太行，亲藩世胄自高皇。河山带砺书盟府，宸翰辉煌洒尚方。可是穆生劳设醴，便同枚叟赋游梁。王门礼客殊珍重，恩渥休誇十乘光。
周玉绳年兄迁居道院屡疏乞身初夏过访漫赋
作者：李孙宸
朝代：明

城东道院静，聊得谢扳援。易退知臣意，留行哪主恩。飞花过初夏，伏枕足閒门。共有冥鸿思，风尘未敢论。仕途原少味，所趣在弹冠。子计欲归去，予情已尽阑。行藏从所好，非誉总何干。独有酬知遇，涓埃亦自难。岂难轻襆被，难契是恩深。玉立人嫌洁，金门疏亦沈。卜居非傲物，扫榻为知音。若论平生意，应无负此心。
周玉绳年兄迁居道院屡疏乞身初夏过访漫赋·其一
作者：李孙宸
朝代：明

城东道院静，聊得谢扳援。易退知臣意，留行哪主恩。飞花过初夏，伏枕足閒门。共有冥鸿思，风尘未敢论。
周玉绳年兄迁居道院屡疏乞身初夏过访漫赋·其三
作者：李孙宸
朝代：明

岂难轻襆被，难契是恩深。玉立人嫌洁，金门疏亦沈。卜居非傲物，扫榻为知音。若论平生意，应无负此心。
周玉绳年兄迁居道院屡疏乞身初夏过访漫赋·其二
作者：李孙宸
朝代：明

仕途原少味，所趣在弹冠。子计欲归去，予情已尽阑。行藏从所好，非誉总何干。独有酬知遇，涓埃亦自难。
和何似公登小金山妙高台见怀
作者：李孙宸
朝代：明

问法闻登江上台，长江自度岂浮杯。月临初地看无色，水落潮音听转猜。念我肯停浮白兴，怜君犹为踏青来。便期出世宁容晚，共觅莲花大地开。
和马元伯韵
作者：李孙宸
朝代：明

小雨开新霁，城头隔夕阳。冬花无雪意，暮色尚秋凉。喜洽班荆语，劳歌伐木章。挥杯忘潦倒，莫笑竹林狂。
咏玉溪园八景 其一 竹间亭
作者：李孙宸
朝代：明

伐木结小亭，遂在此林下。倘有子献来，清阴堪共把。
咏玉溪园八景 其二 醉石
作者：李孙宸
朝代：明

兹石不解酒，偏饶饮者意。若无清音夜，输却一旬春。
咏玉溪园八景·竹间亭
作者：李孙宸
朝代：明

伐木结小亭，遂在此林下。倘有子献来，清阴堪共把。兹石不解酒，偏饶饮者意。若无清音夜，输却一旬春。
哭黄逢一
作者：李孙宸
朝代：明

薄游曾共帝京尘，前后三年各乞身。一见岂知成永诀，相期疑是有前因。鹤飞尚儗归华表，龙跃何年返剑津。云路赏音流水绝，孤琴虽在不堪论。
哭黎君献
作者：李孙宸
朝代：明

艺苑风流几代兴，君才济美自家承。祇怜异地分雄剑，不谓垂天失大鹏。侠少有人传草练，酒场无客问如渑。诃林寂寞莲花社，邻笛听残涕满膺。
唐操江落花诗三十首李临淮先有属和余兴不自已遂悉次其韵 其一 一东
作者：李孙宸
朝代：明

春到园林著几丛，春光俄在有无中。成阴易满千围绿，有恨难留一点红。天女散来都不著，封姨庇后已归空。所经节候成追忆，二十四番花信风。
唐操江落花诗三十首李临淮先有属和余兴不自已遂悉次其韵 其七 七虞
作者：李孙宸
朝代：明

何心大地自春敷，谁解东皇事有无。残蕊辞条飞欲尽，长林携酒约应虚。千林烟雨鹃啼暮，一曲关山笛吹孤。但悟空花原不著，莫从尘世问荣枯。
唐操江落花诗三十首李临淮先有属和余兴不自已遂悉次其韵 其三 三江
作者：李孙宸
朝代：明

嫣然几朵失当窗，无复高烧照玉缸。梦托云行归楚峡，句传枫落冷吴江。谁怜织锦诗千首，独往听鹂柑一双。衰贱也甘同腐草，閒情飘荡未教降。
唐操江落花诗三十首李临淮先有属和余兴不自已遂悉次其韵 其九 九佳
作者：李孙宸
朝代：明

每到花时意况佳，漫疑春色在山斋。未模锦障归高帐，且放芳茵布小阶。为报深恩楼分坠，肯拚薄命骨同埋。绿阴何必秾华减，游侣还堪其写怀。
唐操江落花诗三十首李临淮先有属和余兴不自已遂悉次其韵 其二 二冬
作者：李孙宸
朝代：明

澹妆一自谢华浓，膏沐非无不为容。早识飘残今日雨，何如采去昨朝蜂。寥寥锦瑟三千户，寂寂阑干十二重。他日芳魂纵可托，因缘无处觅前踪。
唐操江落花诗三十首李临淮先有属和余兴不自已遂悉次其韵 其二十 二十四青
作者：李孙宸
朝代：明

累累结子何青青，怜香惜玉事杳冥。忘忧已愧树背草，纪历敢附阶前蓂。词客诗筹还堪赋，玉人歌管未许停。吾意亦复不可败，长醉空林不愿醒。
唐操江落花诗三十首李临淮先有属和余兴不自已遂悉次其韵 其二十一 二十五蒸
作者：李孙宸
朝代：明

春光去矣不可乘，无端愁绪忽忽增。□□□□□□□，□□□□□□□。□□□□□□□，□□□□□□□。□□□□□□□，□□□□□□□。
唐操江落花诗三十首李临淮先有属和余兴不自已遂悉次其韵 其二十三 三十咸
作者：李孙宸
朝代：明

缓步寻春到碧岩，感时溅泪湿青衫。每归桃洞鱼同入，为献仙人鹿解衔。飞幔忽惊金菊帐，点船虚认阿摩帆。子规莫是情痴者，流血啼春口未缄。
唐操江落花诗三十首李临淮先有属和余兴不自已遂悉次其韵 其二十二 二十九盐
作者：李孙宸
朝代：明

岂有鸾胶续可粘，铺筵藉几晚逾添。锦霞散处座纷映，香雨飞来客共沾。雕玉佩中收绣被，避风台畔捲珠帘。升沈世态多如此，莫笑冯唐汉署淹。
唐操江落花诗三十首李临淮先有属和余兴不自已遂悉次其韵 其五 五微
作者：李孙宸
朝代：明

春尽閒庭昼掩扉，海棠零落杏花飞。殿前班女朝辞辇，宫里秦王夜捲衣。未免欢场终一别，祇怜飘处不同归。芳魂愿化相思树，连理连枝近日辉。
唐操江落花诗三十首李临淮先有属和余兴不自已遂悉次其韵 其八 八齐
作者：李孙宸
朝代：明

摇摇成幰画楼西，片片飞花委大堤。便可还归众香国，不妨聊伴浣沙溪。世情只任怜耶妒，幽恨都难笑与啼。何处留春春得住，一尊犹有客重携。
唐操江落花诗三十首李临淮先有属和余兴不自已遂悉次其韵 其六 六鱼
作者：李孙宸
朝代：明

锦障雕阑宴赏馀，山家犹是看花初。合欢酒仗诗为妁，擘柳风前雨已疏。士女穿林攀惋惜，游人归骑踏踟蹰。登楼更送遥遥望，无数春愁一啸舒。
唐操江落花诗三十首李临淮先有属和余兴不自已遂悉次其韵 其十 十灰
作者：李孙宸
朝代：明

香尘杂遝未沾埃，肯为飘零溷野莱。薄倖东风嫁不得，多情流水逝还来。即看稀到穿林蝶，那得仍停在手杯。一片游情好收拾，柴门从此未须开。
唐操江落花诗三十首李临淮先有属和余兴不自已遂悉次其韵 其十一 十五删
作者：李孙宸
朝代：明

绕树迎檐手自攀，芳华一别几时还。隔山染黛眉生彩，近水浮波瀔有斑。迟暮莫深公子怨，清虚欲儗道机閒。菀枯荣谢须臾事，便好求丹学驻颜。
唐操江落花诗三十首李临淮先有属和余兴不自已遂悉次其韵 其十七 二十一麻
作者：李孙宸
朝代：明

窗前索莫几枝斜，隐几翛翛感岁华。轻贱岂难辞玉砌，娇羞恨未惯风沙。便依莲座观清净，怕到园林起叹嗟。何必无双亭好在，至今犹自说璚花。
唐操江落花诗三十首李临淮先有属和余兴不自已遂悉次其韵 其十三 十七萧
作者：李孙宸
朝代：明

东皇疑是嫁红绡，回首朱栏片片飘。自为情慵御妆洗，非关树静苦风摇。文姬赋就胡笳拍，史氏吹停凤女箫。从此心情吾亦改，顿嫌繁蕊爱疏条。
唐操江落花诗三十首李临淮先有属和余兴不自已遂悉次其韵 其十九 二十三庚
作者：李孙宸
朝代：明

老去相捐亦世情，楚骚还赋落秋英。卢传砑帽山香曲，宁复园林铃索声。露湿未教辞蒂早，风微何惜试身轻。诗肠鼓吹还无恙，去听前溪满树莺。
唐操江落花诗三十首李临淮先有属和余兴不自已遂悉次其韵 其十二 十六先
作者：李孙宸
朝代：明

何处送春不可怜，人事物情俱黯然。纵有连夜天工手，能那一朝东风颠。翻将此日忆昨日，岂有来年异依据。风光尚留满眼醉，明霞轩轩月娟娟。
唐操江落花诗三十首李临淮先有属和余兴不自已遂悉次其韵 其十五 十九豪
作者：李孙宸
朝代：明

岂有探春兴不豪，飘零无那首重搔。花羞玉女宁长妒，果掷潘郎已二毛。晚谢肯缘依锦槛，纷飞亦自稳篱蒿。十年寂寞江淹梦，五色虚疑入彩毫。
唐操江落花诗三十首李临淮先有属和余兴不自已遂悉次其韵 其十八 二十二阳
作者：李孙宸
朝代：明

高楼慵上客心伤，望望华林半就荒。闻说仙人佩留玦，可能公主额添妆。轻同飞絮因风乱，弱伴游丝学舞长。若道返魂真有树，愿从西海问奇方。
唐操江落花诗三十首李临淮先有属和余兴不自已遂悉次其韵 其十六 二十歌
作者：李孙宸
朝代：明

伤春老去意如何，寂寂香尘冷绮罗。岂为迟徊贪粉黛，若缘轻扬恋枝柯。衰迟兴味归枯槁，少小娇憨顿耗磨。莫向风前吹玉笛，不堪重听落花歌。
唐操江落花诗三十首李临淮先有属和余兴不自已遂悉次其韵 其十四 十八肴
作者：李孙宸
朝代：明

相怜相嫟俄相抛，深情如许委荒郊。堕露飘共萍水散，因风起或空中交。吹浪在藻鱼戏嚼，寻荒过邻蜂仰捎。幽居不解惜春事，尚白尚玄总可潮。
唐操江落花诗三十首李临淮先有属和余兴不自已遂悉次其韵 其四 四支
作者：李孙宸
朝代：明

开时原较别家迟，今日差留三两枝。漫惹垂杨牵别恨，祇凭流水谢相思。我心早悟即空理，世眼无劳隔岁期。还向枝头重致语，岁寒霜雪好维持。
唐操江落花诗三十首李临淮先有属和余兴不自已遂悉次其韵·一东
作者：李孙宸
朝代：明

春到园林著几丛，春光俄在有无中。成阴易满千围绿，有恨难留一点红。天女散来都不著，封姨庇后已归空。所经节候成追忆，二十四番花信风。澹妆一自谢华浓，膏沐非无不为容。早识飘残今日雨，何如采去昨朝蜂。寥寥锦瑟三千户，寂寂阑干十二重。他日芳魂纵可托，因缘无处觅前踪。嫣然几朵失当窗，无复高烧照玉缸。梦托云行归楚峡，句传枫落冷吴江。谁怜织锦诗千首，独往听鹂柑一双。衰贱也甘同腐草，閒情飘荡未教降。开时原较别家迟，今日差留三两枝。漫惹垂杨牵别恨，祇凭流水谢相思。我心早悟即空理，世眼无劳隔岁期。还向枝头重致语，岁寒霜雪好维持。春尽閒庭昼掩扉，海棠零落杏花飞。殿前班女朝辞辇，宫里秦王夜捲衣。未免欢场终一别，祇怜飘处不同归。芳魂愿化相思树，连理连枝近日辉。锦障雕阑宴赏馀，山家犹是看花初。合欢酒仗诗为妁，擘柳风前雨已疏。士女穿林攀惋惜，游人归骑踏踟蹰。登楼更送遥遥望，无数春愁一啸舒。何心大地自春敷，谁解东皇事有无。残蕊辞条飞欲尽，长林携酒约应虚。千林烟雨鹃啼暮，一曲关山笛吹孤。但悟空花原不著，莫从尘世问荣枯。摇摇成幰画楼西，片片飞花委大堤。便可还归众香国，不妨聊伴浣沙溪。世情只任怜耶妒，幽恨都难笑与啼。何处留春春得住，一尊犹有客重携。每到花时意况佳，漫疑春色在山斋。未模锦障归高帐，且放芳茵布小阶。为报深恩楼分坠，肯拚薄命骨同埋。绿阴何必秾华减，游侣还堪其写怀。香尘杂遝未沾埃，肯为飘零溷野莱。薄倖东风嫁不得，多情流水逝还来。即看稀到穿林蝶，那得仍停在手杯。一片游情好收拾，柴门从此未须开。绕树迎檐手自攀，芳华一别几时还。隔山染黛眉生彩，近水浮波瀔有斑。迟暮莫深公子怨，清虚欲儗道机閒。菀枯荣谢须臾事，便好求丹学驻颜。何处送春不可怜，人事物情俱黯然。纵有连夜天工手，能那一朝东风颠。翻将此日忆昨日，岂有来年异依据。风光尚留满眼醉，明霞轩轩月娟娟。东皇疑是嫁红绡，回首朱栏片片飘。自为情慵御妆洗，非关树静苦风摇。文姬赋就胡笳拍，史氏吹停凤女箫。从此心情吾亦改，顿嫌繁蕊爱疏条。相怜相嫟俄相抛，深情如许委荒郊。堕露飘共萍水散，因风起或空中交。吹浪在藻鱼戏嚼，寻荒过邻蜂仰捎。幽居不解惜春事，尚白尚玄总可潮。岂有探春兴不豪，飘零无那首重搔。花羞玉女宁长妒，果掷潘郎已二毛。晚谢肯缘依锦槛，纷飞亦自稳篱蒿。十年寂寞江淹梦，五色虚疑入彩毫。伤春老去意如何，寂寂香尘冷绮罗。岂为迟徊贪粉黛，若缘轻扬恋枝柯。衰迟兴味归枯槁，少小娇憨顿耗磨。莫向风前吹玉笛，不堪重听落花歌。窗前索莫几枝斜，隐几翛翛感岁华。轻贱岂难辞玉砌，娇羞恨未惯风沙。便依莲座观清净，怕到园林起叹嗟。何必无双亭好在，至今犹自说璚花。高楼慵上客心伤，望望华林半就荒。闻说仙人佩留玦，可能公主额添妆。轻同飞絮因风乱，弱伴游丝学舞长。若道返魂真有树，愿从西海问奇方。老去相捐亦世情，楚骚还赋落秋英。卢传砑帽山香曲，宁复园林铃索声。露湿未教辞蒂早，风微何惜试身轻。诗肠鼓吹还无恙，去听前溪满树莺。累累结子何青青，怜香惜玉事杳冥。忘忧已愧树背草，纪历敢附阶前蓂。词客诗筹还堪赋，玉人歌管未许停。吾意亦复不可败，长醉空林不愿醒。春光去矣不可乘，无端愁绪忽忽增。□□□□□□□，□□□□□□□。□□□□□□□，□□□□□□□。□□□□□□□，□□□□□□□。岂有鸾胶续可粘，铺筵藉几晚逾添。锦霞散处座纷映，香雨飞来客共沾。雕玉佩中收绣被，避风台畔捲珠帘。升沈世态多如此，莫笑冯唐汉署淹。缓步寻春到碧岩，感时溅泪湿青衫。每归桃洞鱼同入，为献仙人鹿解衔。飞幔忽惊金菊帐，点船虚认阿摩帆。子规莫是情痴者，流血啼春口未缄。
喜潘冂卿陈给谏同时还里
作者：李孙宸
朝代：明

三年冷署滞缁尘，同寺黄门幸接邻。对酒每高仙掌月，看花曾共汉宫春。扁舟渐觉烟蓑稳，双骑欣逢昼锦新。一水怀人非远道，可能同采暮江蘋。
喷玉岩
作者：李孙宸
朝代：明

一路沿溪听水声，寻来偏称看山情。巨灵不记何年辟，乌利空传白日升。始识神仙真洞府，别开天地见虚明。瀑泉晚潴深潭黑，恐跃蛟龙驾雾行。
因同年王简之任福清寄呈叶老师
作者：李孙宸
朝代：明

王言早晚代如丝，十载艰危独相时。遇巷不因中掖阻，回天宁遣外臣知。黄扉业就夔龙远，绿野人归猿鹤私。闻道圣明方侧席，未应长与赤松期。冥鸿天外杳难攀，天上犹悬曳履班。共识晋公闻外国，几时安石起东山。形图画阁麒麟里，家在仙人烟雾间。云汉望来知有路，乘槎应儗客星还。倾都祖道忆当时，怅望贤哉帝者师。任是凤翔应览德，肯教鸿渐遂为仪。天清阊阖云霞远，花发平章岁月移。蒿目时艰忧不细，知公后乐意迟迟。竹松三径自萧森，丞相堂开绿野阴。赐得鉴湖初有宅，散来酒会已无金。閒看倦鸟还林翼，更想归云出岫心。天下安危身系久，老臣那便入山深。
因同年王简之任福清寄呈叶老师·其一
作者：李孙宸
朝代：明

王言早晚代如丝，十载艰危独相时。遇巷不因中掖阻，回天宁遣外臣知。黄扉业就夔龙远，绿野人归猿鹤私。闻道圣明方侧席，未应长与赤松期。
因同年王简之任福清寄呈叶老师·其三
作者：李孙宸
朝代：明

倾都祖道忆当时，怅望贤哉帝者师。任是凤翔应览德，肯教鸿渐遂为仪。天清阊阖云霞远，花发平章岁月移。蒿目时艰忧不细，知公后乐意迟迟。
因同年王简之任福清寄呈叶老师·其二
作者：李孙宸
朝代：明

冥鸿天外杳难攀，天上犹悬曳履班。共识晋公闻外国，几时安石起东山。形图画阁麒麟里，家在仙人烟雾间。云汉望来知有路，乘槎应儗客星还。
因同年王简之任福清寄呈叶老师·其四
作者：李孙宸
朝代：明

竹松三径自萧森，丞相堂开绿野阴。赐得鉴湖初有宅，散来酒会已无金。閒看倦鸟还林翼，更想归云出岫心。天下安危身系久，老臣那便入山深。
国璋游泮后新婚
作者：李孙宸
朝代：明

青杏襟初映，夭桃妆乍新。同依天上种，暂作洞房春。花烛俱清韵，风光况令辰。鸡鸣应记取，未是自由身。
圆榄山有双树连枝者下有古墓存焉与诸子异而赋之
作者：李孙宸
朝代：明

双根古木接枝垂，下有荒坟事可疑。应是芳魂曾未死，故将幽恨表连枝。想像泉台事岂真，来生未尽宿生因。人间欢合随流水，得似双枝岁岁新。白杨烟雨昼冥迷，何处牛羊下古堤。独有关情双□□，春来偏傍墓枝栖。
圆榄山有双树连枝者下有古墓存焉与诸子异而赋之·其一
作者：李孙宸
朝代：明

双根古木接枝垂，下有荒坟事可疑。应是芳魂曾未死，故将幽恨表连枝。
圆榄山有双树连枝者下有古墓存焉与诸子异而赋之·其三
作者：李孙宸
朝代：明

白杨烟雨昼冥迷，何处牛羊下古堤。独有关情双□□，春来偏傍墓枝栖。
圆榄山有双树连枝者下有古墓存焉与诸子异而赋之·其二
作者：李孙宸
朝代：明

想像泉台事岂真，来生未尽宿生因。人间欢合随流水，得似双枝岁岁新。
圣驾临拥恭纪
作者：李孙宸
朝代：明

十里宫墙辇路遥，欣逢释奠圣明朝。风师夜扫阴霾尽，日色朝临瑞雪销。六馆天香飘杏藻，环桥仙乐听箫韶。清时朴棫恩原渥，茎露还看赐九霄。
圯上怀留侯
作者：李孙宸
朝代：明

骊颔不探珠，空拳不搏虎。如何张子房，愤激不返顾。危哉博浪椎，幸脱秦刀俎。鬼神发素书，授以圯桥父。六韬运奇筹，亡秦而蹙楚。区区一片心，侯封非所慕。长谢隆准公，终逐赤松去。千载迹未陈，经行景高矩。
增江送陆老师入觐
作者：李孙宸
朝代：明

闽粤勋名在芾棠，春花栽得遍河阳。单车行县长随雨，两袖朝天尚带香。岘首遗思留片石，云间仙籁忆鸣珰。近闻天上开阊阖，应得簪毫侍帝裳。蓬岛飞来第几山，山城如在赤城间。开云客自工裁锦，求令人非学驻颜。桃李日边栽并倚，鹤琴天路去难攀。忧时鞅掌还封事，莫向飞凫羡独閒。
增江送陆老师入觐·其一
作者：李孙宸
朝代：明

闽粤勋名在芾棠，春花栽得遍河阳。单车行县长随雨，两袖朝天尚带香。岘首遗思留片石，云间仙籁忆鸣珰。近闻天上开阊阖，应得簪毫侍帝裳。
增江送陆老师入觐·其二
作者：李孙宸
朝代：明

蓬岛飞来第几山，山城如在赤城间。开云客自工裁锦，求令人非学驻颜。桃李日边栽并倚，鹤琴天路去难攀。忧时鞅掌还封事，莫向飞凫羡独閒。
夏日园居偶成效长庆体
作者：李孙宸
朝代：明

此身消受觉无多，何用劳劳逐世波。日饭两升嫌过饱，晚斟三盏适微酡。行随竹下宁须杖，听到枝头亦当歌。独有顽儿不解事，随人犹赴孝廉科。北窗复得傲羲皇，入夏园林日渐长。寥寂每因得句破，多閒犹觉种花忙。时开异卉誇为圃，便向同声索和章。莫问升沈身外事，邯郸吾已熟黄梁。
夏日园居偶成效长庆体·其一
作者：李孙宸
朝代：明

此身消受觉无多，何用劳劳逐世波。日饭两升嫌过饱，晚斟三盏适微酡。行随竹下宁须杖，听到枝头亦当歌。独有顽儿不解事，随人犹赴孝廉科。
夏日园居偶成效长庆体·其二
作者：李孙宸
朝代：明

北窗复得傲羲皇，入夏园林日渐长。寥寂每因得句破，多閒犹觉种花忙。时开异卉誇为圃，便向同声索和章。莫问升沈身外事，邯郸吾已熟黄梁。
夏日张彰之过访村居赋别
作者：李孙宸
朝代：明

懒废幽栖性所偏，故人何意远相怜。居非戴子山阴道，访是王郎雪夜船。荔熟千林朝日映，荷香十里晚凉搴。风光未恶柴桑里，恨少平原十日缘。
夏日酌赵氏园亭
作者：李孙宸
朝代：明

一笑风波各路岐，重来未改习家池。尊开白社同盟地，话到青灯半夜时。露濯芰荷香泛泛，月临杨柳影垂垂。与君且恣邱中赏，莫向云霄念别离。
夏日黎君献黄逢永邓升仲见过池亭留宿夜谈
作者：李孙宸
朝代：明

闭门长夏听黄鹂，竹下相留晚更宜。玄赏十年怜臭味，高谈一夕见襟期。青萍竟为何人合，白雪还应和客知。兴剧与君拚酩酊，不妨人唤习家池。
夜与诸子步月
作者：李孙宸
朝代：明

别有山家月，人间异此明。望崖霜乍积，照树鹊多惊。与客踏歌处，偏深独往情。清辉吾欲拾，河汉隔盈盈。
夜乐洞
作者：李孙宸
朝代：明

罡风飘灵籁，夜夜奏钧天。世人听是乐，仙家无管弦。
夜坐
作者：李孙宸
朝代：明

更阑起夜月，幽思未全孤。碧汉深于染，微云淡欲无。风砧树相乱，邻酒夜还沽。此夕思家梦，迢迢隔五湖。
夜泊峡山寺下
作者：李孙宸
朝代：明

入夜看山罢，怜幽未解桡。卧云身倍稳，醉月量偏饶。上界传清梵，长江咽暮潮。榜人休促发，吾意任萍飘。
夜泊观山市海即西樵山下
作者：李孙宸
朝代：明

五岳他年事，孤云此日情。幽期一以惬，尘累肯相撄。雁影帆前度，渔灯望里明。山情兼水意，应入梦魂清。去年归橐解，便往访罗浮。此日烟霞侣，还乘樵岭秋。湖光双桨入，雨色片帆收。一夜山前水，潺湲到枕头。
夜泊观山市海即西樵山下·其一
作者：李孙宸
朝代：明

五岳他年事，孤云此日情。幽期一以惬，尘累肯相撄。雁影帆前度，渔灯望里明。山情兼水意，应入梦魂清。
夜泊观山市海即西樵山下·其二
作者：李孙宸
朝代：明

去年归橐解，便往访罗浮。此日烟霞侣，还乘樵岭秋。湖光双桨入，雨色片帆收。一夜山前水，潺湲到枕头。
夜登黄龙洞作
作者：李孙宸
朝代：明

出郭若不早，到山日已昏。阪从灯下陟，草自雾中扪。未历诸山胜，先寻古洞源。敢誇济胜健，还藉土人援。径窄时分队，山欹欲悸魂。登登路逾窅，望望岭加尊。遇石频思憩，穿岩或借蹲。风来时作阵，瀑响听如奔。俗骨何当换，幽怀暂许论。一身怜秽浊，双足想腾骞。稍过流杯石，知为天洞门。荒祠无卧具，聊共枕松根。
大孤山
作者：李孙宸
朝代：明

长湖天接水，幻出此奇峦。立壁跻扳断，凭虚法界宽。乾坤容砥柱，江海岂回澜。明到小孤望，风烟倘共看。
大店驿
作者：李孙宸
朝代：明

下车逢驿吏，未诉泪交颐。禄薄怜家远，途冲苦地疲。轩车谁体恤，马户半流移。近复开东路，催呼并一时。
大科峰是西樵绝顶
作者：李孙宸
朝代：明

磴道穷跻杳霭间，中天陡绝隔人寰。千岩风起猿馨乱，上界云归鹤驭閒。独表层台疑碍汉，下窥群岫似非山。何当高揖烟霞侣，天外三山任往还。
大观亭集
作者：李孙宸
朝代：明

十年桑梓地，开社枕溪流。及此漂零日，狂歌得共游。望云怜鸟疾，临水羡鱼浮。乍解风尘色，何妨尽醉留。
太平驿废投宿野店授餐俱绝时岁云暮矣
作者：李孙宸
朝代：明

驿馆荒凉云黯然，投栖聊傍野炊烟。入门不道分桐使，贳酒还探挂杖钱。坐听征鸿寒欲尽，户临流水夜难眠。南行未计邮亭路，三楚风尘阅岁年。
太行山放歌
作者：李孙宸
朝代：明

君不见，神工开凿留禹迹，太行恒山至碣石。西北天倾补未完，芙蓉片片破空碧。山形雄跨卫通燕，星野横分室与璧。仰视崛岉盘郁纡，矗上去天不满尺。朔风泠泠万古寒，阴崖冻壑长夏雪花霏不息。南望仙山隔五台，九折何人叱驭来。猿猱攀援尚不得过，周家穆天子，胡为驾八骏而至哉。景阳石英今已矣，王烈青坭不可遇。山中寂寂，谁从东北更闻雷。服食求仙多所误，到此三叹使人哀。怜予小草别罗浮，曾从匡庐天目游。皇州西樵石室几席耳，洞庭彭蠡供糟邱。玉节今回自上党，经过此地，顿开生平未见之双眸。呼吸通玄真，有谷下俯翠屏，五封昼锦封龙，何啻海上之浮沤。生来两足耐崄巇，惯骖虎豹狎蛟螭。瘦马邅迥僵复起，坠磴倾崖任所之。吾生闻有命在天，岂必太行羊肠之险能死人为？万盘历尽天渐黑，驻马山中问颓驿。王程万里故乡遥，高枕山门聊此夕。
姚仲和以书币来为其亡兄姚约求传赋答
作者：李孙宸
朝代：明

三春村落卧苫茨，尚忆莲池结社时。我自惨深乌鸟痛，君今谁问鹡鸰悲。延陵已许生前剑，有道宁辞死后碑。珍重惠连情好在，转因池草有馀思。
子夜冬歌
作者：李孙宸
朝代：明

一夜雪皑皑，门前忽盈尺。欢心如畏来，勿复比松柏。与郎面拥炉，背后北风吹。不须相借问，冷暖各自知。冻雪飞鸟尽，忽闻朔雁声。若非寄郎书，何用送悲鸣。絮绵葺残袄，聊以禦严霜。辛苦度岁寒，与郎乐春光。
子夜冬歌·其一
作者：李孙宸
朝代：明

一夜雪皑皑，门前忽盈尺。欢心如畏来，勿复比松柏。
子夜冬歌·其三
作者：李孙宸
朝代：明

冻雪飞鸟尽，忽闻朔雁声。若非寄郎书，何用送悲鸣。
子夜冬歌·其二
作者：李孙宸
朝代：明

与郎面拥炉，背后北风吹。不须相借问，冷暖各自知。
子夜冬歌·其四
作者：李孙宸
朝代：明

絮绵葺残袄，聊以禦严霜。辛苦度岁寒，与郎乐春光。
子夜夏歌
作者：李孙宸
朝代：明

水榭施华妆，晚风透枕凉。不辨荷花气，只道郎汗香。郎言三伏热，岂无绿阴凉。只怕郎心热，无处乞寒浆。人采莲花妍，侬摘莲子苦。但得郎知味，岂惮涉横浦。纳凉褪罗裳，反侧睡迟迟。所欢特底来，唐突就侬嬉。
子夜夏歌·其一
作者：李孙宸
朝代：明

水榭施华妆，晚风透枕凉。不辨荷花气，只道郎汗香。
子夜夏歌·其三
作者：李孙宸
朝代：明

人采莲花妍，侬摘莲子苦。但得郎知味，岂惮涉横浦。
子夜夏歌·其二
作者：李孙宸
朝代：明

郎言三伏热，岂无绿阴凉。只怕郎心热，无处乞寒浆。
子夜夏歌·其四
作者：李孙宸
朝代：明

纳凉褪罗裳，反侧睡迟迟。所欢特底来，唐突就侬嬉。
子夜春歌
作者：李孙宸
朝代：明

家家爱春嬉，侬却被春懊。夫君未归来，风光总不好。不复怨东风，东风吹落花。多少落锦裀，多少委坭沙。百卉有芳心，谢得春风吹。如何侬心事，春风却不知。采花过春园，低回不忍折。红者花颜妍，白者花心洁。
子夜春歌·其一
作者：李孙宸
朝代：明

家家爱春嬉，侬却被春懊。夫君未归来，风光总不好。
子夜春歌·其三
作者：李孙宸
朝代：明

百卉有芳心，谢得春风吹。如何侬心事，春风却不知。
子夜春歌·其二
作者：李孙宸
朝代：明

不复怨东风，东风吹落花。多少落锦裀，多少委坭沙。
子夜春歌·其四
作者：李孙宸
朝代：明

采花过春园，低回不忍折。红者花颜妍，白者花心洁。
子夜歌 其一 六首
作者：李孙宸
朝代：明
体裁：乐府曲辞

门外马蹄响，窥帘日瞩欢。不知欢见否，空遗气若兰。
子夜歌 其三 六首
作者：李孙宸
朝代：明
体裁：乐府曲辞

侬发初覆肩，含羞与郎好。所急岂少年，白头誓相保。
子夜歌 其二 六首
作者：李孙宸
朝代：明
体裁：乐府曲辞

芙蓉种横浦，绿叶初田田。一心望成藕，一心望见莲。
子夜歌 其五 六首
作者：李孙宸
朝代：明
体裁：乐府曲辞

侬似江上山，日日立江中。欢心江流水，晨西夕又东。
子夜歌 其六 六首
作者：李孙宸
朝代：明
体裁：乐府曲辞

一自别欢来，无心种花药。但种黄蘖生，苦心得相托。
子夜歌 其四 六首
作者：李孙宸
朝代：明
体裁：乐府曲辞

欢负侬已多，岂不念侬故。侬心不怨欢，欢被傍人误。
子夜歌·六首
作者：李孙宸
朝代：明

门外马蹄响，窥帘日瞩欢。不知欢见否，空遗气若兰。芙蓉种横浦，绿叶初田田。一心望成藕，一心望见莲。侬发初覆肩，含羞与郎好。所急岂少年，白头誓相保。欢负侬已多，岂不念侬故。侬心不怨欢，欢被傍人误。侬似江上山，日日立江中。欢心江流水，晨西夕又东。一自别欢来，无心种花药。但种黄蘖生，苦心得相托。
子夜秋歌
作者：李孙宸
朝代：明

秉烛照兰房，忽见明月光。灭烛延明月，月光照朔方。几夜怨西风，梧桐落阶戺。落多桐叶稀，分明见梧子。征衣须寄早，对月织流黄。若得著郎体，不嫌作下裳。既苦秋夜长，亦怯秋气凉。无人可解说，岂复厌啼螀。
子夜秋歌·其一
作者：李孙宸
朝代：明

秉烛照兰房，忽见明月光。灭烛延明月，月光照朔方。
子夜秋歌·其三
作者：李孙宸
朝代：明

征衣须寄早，对月织流黄。若得著郎体，不嫌作下裳。
子夜秋歌·其二
作者：李孙宸
朝代：明

几夜怨西风，梧桐落阶戺。落多桐叶稀，分明见梧子。
子夜秋歌·其四
作者：李孙宸
朝代：明

既苦秋夜长，亦怯秋气凉。无人可解说，岂复厌啼螀。
子建过访夜宿建霞楼
作者：李孙宸
朝代：明

经时不相见，相见倍相怜。碌碌劳生事，星星在鬓边。开尊连夜语，听雨恋朝眠。肯负平原饮，轻回访戴船。
孟总戎生日新膺简命
作者：李孙宸
朝代：明

万里提封建汉旌，貔貅千队振军声。风清海国春归马，雨过鲸鲵夜洗兵。简命即看黄钺重，烟霞宁忘赤松盟。歌钟日暮侯门宴，乞得金浆自露茎。
安石榴
作者：李孙宸
朝代：明

十八年来汉使槎，名花憔悴度龙沙。一枝映水珊瑚媚，疑是瑶台宴彩霞。鲁女东窗指绛衣，锦房初擘雪为肌。当筵乍发清歌齿，多少金茎望露晞。
安石榴·其一
作者：李孙宸
朝代：明

十八年来汉使槎，名花憔悴度龙沙。一枝映水珊瑚媚，疑是瑶台宴彩霞。
安石榴·其二
作者：李孙宸
朝代：明

鲁女东窗指绛衣，锦房初擘雪为肌。当筵乍发清歌齿，多少金茎望露晞。
安肃驿
作者：李孙宸
朝代：明

上将谈兵日，中原逐鹿时。登坛分楚汉，投足定雄雌。背水奇谁识，藏弓事可悲。暮云千里色，犹是闪旌旗。
宗伯姜仲讱宫詹何龙友学博王季重廿日再过小斋夜集
作者：李孙宸
朝代：明

雅会还堪续，何嫌鸡黍贫。君原忘礼数，我已领清真。月冷疑兼雪，宵长莫虑晨。时能酬此愿，应不叹缁尘。
宝地苍霞
作者：李孙宸
朝代：明

霞山何代辟，宝额昔贤题。入望诸天近，淩空万象低。霞光开混沌，亭树倚菩提。仙侣曾游地，真人比托栖。为霖占异石，迎日出丹梯。紫气东山起，高标北斗齐。衣裳裁散绮，服食掇晴霓。台岭朝河建，襄城夜不迷。景光知可仰，敢自隔扳跻。
客与余话出山事怅然有作
作者：李孙宸
朝代：明

话到出山事，踟蹰思万端。官贫随仆少，道远挈家难。人面终难信，余腰不哪酸。黄粱炊未熟，几欲醒邯郸。
宿云路村
作者：李孙宸
朝代：明

舟维山下远，借宿半山扉。乱石堪支枕，苍苔欲上衣。晓吟猿狖和，晚饭鹤雏归。惯客儿童喜，真忘鸥鸟机。
宿飞云顶放歌
作者：李孙宸
朝代：明

绝巘邈无伦，罡风通上界。仙家鸡犬隔尘寰，物外烟霞开罨画。我来红日下山阿，千山万山发光怪。俯视长虹百道奔，峰峦四百如儿孙。金光玉乳相闪烁，一一倒景射天门。神怪搜穷耳目换，耸身大诧天地昏。尘中讵肯轻回首，苍苍之色如可扪。奇石堪帏草堪席，余亦意尽聊偃息。别有神游非梦游，子期鲍靓如相识。问子何事闹仙都，踏破飞云纷五色。稚川仙后谁复来，将子白日能生翼。余谢身前本列真，谪向人间几度春。朝簪虽贵非所适，愿返三清礼玉宸。凭君指点来时路，相逢云水亦前因。二真闻词颔而许，一笑解颜重致语。之子无忘旧本根，花落水流终有处。再向阎浮了世缘，清浅蓬莱终待汝。觉后相疑思未安，复惊海日涌红澜。山腰四望犹昏黑，下界三更更未阑。因知俗骨予未了，山鹤一声天渐晓。强寻旧路再下山，赢得烟云衣袂绕。
宿黄龙洞早起出坐流杯石
作者：李孙宸
朝代：明

山眠披雾起，选石出林邱。玉乳千秋漱，云光镇日浮。放歌来独鹤，争席狎群鸥。顿觉尘心洗，丹砂不待求。
寄何太史
作者：李孙宸
朝代：明

忆别峡山后，飘蓬不自由。生年百已半，宦计七宜休。候雁遥珠浦，春风到石头。东山君早起，物望待相酬。
寄何龙友
作者：李孙宸
朝代：明

君不见，南山玄豹雨雾藏，七日不食泽文章。又不见，羽翼缡褷双凤皇，灵文哕哕鸣朝阳。丈夫出处自有时，时俗之眼讵能量。与君共乡闾，少小敦意气。共许百年身，无负千秋事。屈首为文章，调必追正始。双眼不肯向时人，时人但谓此狂耳。呼马呼牛任此身，十年落落在风尘。我怜匏系青襟后，君亦公车困几春。六载之前予献策，忝窃金门待诏客。不那烟霞疾转生，翻向秋风理归翮。去年君复上公车，气色青云倍发舒。赠句雁行吾分让，伫君龙跃起天衢。君才早负千人敌，一奏淩云薄子虚。春风得意长安道，马蹄蹀躞看花早。捷书三月到菰芦，菰芦有人欢欲倒。千载贡王事岂遥，弹冠意气为谁骄。功名富贵祇长物，何物不朽垂壤霄。看君期许非流俗，会作夔龙翼圣朝。独有野人高卧癖，一别金门岁几易。老大空怜报主身，疏慵未策追风力。若逢故人问野人，为语蒲团已枯寂。
寄傅贞甫
作者：李孙宸
朝代：明

春日同为襆被行，旧游相忆每关情。正怜越鸟分南浦，尚遣江鱼到蓟城。冰署不妨官养病，梅花何处驿传声。相期五岳俱强健，婚嫁曾不了尚平。
寄同年赵任甫太史
作者：李孙宸
朝代：明

忆别金门岁几徂，闻君新兴亦莼鲈。罗浮匡岳心同远，酒德琴歌事岂孤。沈陆祇供长伏枕，飞杨争羡老操觚。谁怜咫尺丰城剑，犹自雌雄未可呼。
寄怀方生伯情
作者：李孙宸
朝代：明

少年白皙胜王昌，文藻风流更擅场。一自词坛逢少侠，愈令吾党有辉光。论交尚忆清秋月，握别俄惊白雁霜。赋就不堪摇落思，故人曾否念倡狂。
寄怀黎群献
作者：李孙宸
朝代：明

一从江上别，万里各风烟。去住心宁异，交亲意自怜。梦归芳草渚，人远白云天。秋雁南来少，应无只字传。
寄李秘书
作者：李孙宸
朝代：明

都门两载各酸辛，无恙升沈信此身。旅况共怜官似水，交情真见德为邻。欣闻凤诏恩波渥，俄道皇华使节新。一水盈盈非远道，怀人空自采江蘋。
寄梁明叔黎君献
作者：李孙宸
朝代：明

日月何奄忽，雪霜凄以霏。朔风直北来，百卉萎华滋。念此岁云暮，之子系所思。缅昔携手好，欢会及良时。含情无以喻，中夜理朱丝。哀音振林木，繁响逐云移。齐心领高唱，自谓无人知。合离在俛仰，风波不可期。双龙乖羽翼，各在天一涯。袖中有瑶草，芳洁将遗谁。报尔加餐食，慰我长渴饥。
寄欧子建邓伯乔二子
作者：李孙宸
朝代：明

十年曾共理烟萝，白社青灯夜夜过。花满游堤春屐冷，酒残歌席暮钟多。谁将小草论生事，终自冥鸿谢网罗。目极白云天万里，瑶华何日寄沧波。
寄欧子建邓伯乔二子
作者：李孙宸
朝代：明

十年莲社共荷衣，一别风尘万事违。颉颃尔应齐雁羽，漂零吾自愧雄飞。梅花带雪攀应满，瑶草含霜拾渐稀。为念山中栖隐意，好乘春水访渔矶。
寄答区子建李烟客二子
作者：李孙宸
朝代：明

白社遥怜隔岁时，清欢多向梦中随。官閒日日容高枕，鬓短星星欲变丝。玩世竟非金马客，忘机终狎海鸥期。尺书暂寄罗浮雁，翘首秋风待羽仪。
寄萧玄圃少宰学士
作者：李孙宸
朝代：明

后乐江湖岁月新，宣麻早晚出枫宸。千秋业自看钟鼎，一代人今仰凤麟。归去欲寻彭泽隐，悟来聊现宰官身。东山正系苍生望，未许漓江老钓纶。十载论思侍禁垣，更参钧统望逾尊。贤劳暂许休元宰，徵诏行看起特恩。名自云霄惭骥尾，人从桑梓望龙门。卢傲那得天师遇，稽首临风乞妙言。
寄萧玄圃少宰学士·其一
作者：李孙宸
朝代：明

后乐江湖岁月新，宣麻早晚出枫宸。千秋业自看钟鼎，一代人今仰凤麟。归去欲寻彭泽隐，悟来聊现宰官身。东山正系苍生望，未许漓江老钓纶。
寄萧玄圃少宰学士·其二
作者：李孙宸
朝代：明

十载论思侍禁垣，更参钧统望逾尊。贤劳暂许休元宰，徵诏行看起特恩。名自云霄惭骥尾，人从桑梓望龙门。卢傲那得天师遇，稽首临风乞妙言。
寄董大宗伯
作者：李孙宸
朝代：明

春江忆别石头寒，两见秋风蕙草残。病骨自怜淹拙宦，故人兼羡领仙坛。千秋谁不高元亮，四海其如望谢安。矫首云间瞻白雉，可能双腋借飞翰。
寄董恩白先生
作者：李孙宸
朝代：明

金马曾从避世喧，劳君坛坫属櫜鞬。三年尺素怜沧海，千里风期偶白门。祇谓延津神自合，谁言别墅望逾尊。江东不尽论文思，日落云间易断魂。
寄讯从父于岳感恩司训
作者：李孙宸
朝代：明

登楼春色望漫漫，紫气朱崖万里宽。家远最怜三载别，官閒仍拥一毡寒。黎蛮岛外章缝地，桃李丛中苜蓿盘。风韵竹林俱正好，一枝吾愧谢家兰。
寄讯同年庄允元翰编
作者：李孙宸
朝代：明

马鬣封归泪未乾，闻君椿树亦摧残。山中岁月虚鸿宝，物外心情付钓竿。藜杖云深披紫帽，井泉秋好试旃檀。新诗想瘦支床骨，好寄罗浮洞里看。
寄讯同年杨士载太史
作者：李孙宸
朝代：明

忆同文酒醉词林，意气兼谐物外心。一向都门分柳色，几从天木望鸾音。人间素业供贫病，海上丹砂自古今。寂寞京华尘梦断，十年湖海任浮沈。力疾怜予漫乞归，羡君昼锦有光辉。扳舆潘岳初游御，鸡骨王戎病已违。云静罗浮丹灶冷，春深泉洞茗芽肥。青山旧迹原相望，何日剡溪掉雪飞。
寄讯同年杨士载太史·其一
作者：李孙宸
朝代：明

忆同文酒醉词林，意气兼谐物外心。一向都门分柳色，几从天木望鸾音。人间素业供贫病，海上丹砂自古今。寂寞京华尘梦断，十年湖海任浮沈。
寄讯同年杨士载太史·其二
作者：李孙宸
朝代：明

力疾怜予漫乞归，羡君昼锦有光辉。扳舆潘岳初游御，鸡骨王戎病已违。云静罗浮丹灶冷，春深泉洞茗芽肥。青山旧迹原相望，何日剡溪掉雪飞。
寄讯欧子建邓伯乔伍国开三子下第
作者：李孙宸
朝代：明

相将鹏翮起天池，怪底图南有后期。吾道未堪歌凤日，秋风不那忆鲈时。怀中白璧投曾否，梦里黄梁熟转疑。早晚江村丛桂发，可能同擘小山枝。
寄讯韩寅仲
作者：李孙宸
朝代：明

几年归卧罗浮阿，丘壑情知吏隐多。我自一瓢游汗漫，君今双足健如何。新诗容易将瑶草，初服谁同制芰荷。世外襟期应不负，可能相待理烟萝。
寄讯韩绪仲先生南还兼订罗浮之约
作者：李孙宸
朝代：明

长安三载别，如隔五云间。此日金门客，秋风又远还。心情恋丘壑，性字领仙班。咫尺罗山路，能期杖屦攀。古循城下路，仙洞敞朱明。忆我杖藜处，羡君昼锦情。暂为丹灶往，有待赤松盟。寄语飞云长，鸾骖倘并迎。
寄讯韩绪仲先生南还兼订罗浮之约·其一
作者：李孙宸
朝代：明

长安三载别，如隔五云间。此日金门客，秋风又远还。心情恋丘壑，性字领仙班。咫尺罗山路，能期杖屦攀。
寄讯韩绪仲先生南还兼订罗浮之约·其二
作者：李孙宸
朝代：明

古循城下路，仙洞敞朱明。忆我杖藜处，羡君昼锦情。暂为丹灶往，有待赤松盟。寄语飞云长，鸾骖倘并迎。
寄送何卜熙同年由镇江教授之任国子
作者：李孙宸
朝代：明

三载同看上苑花，羡君宦况带烟霞。东方已待金门诏，董相还披绛帐纱。六馆秋清悬授简，中泠雨歇忆煎茶。相闻敢忘弹冠意，暂借衡门傲岁华。
寄送周大中丞
作者：李孙宸
朝代：明

韶山伐鼓得阗阗，郢客骊歌白雪传。九命恩光隆赐履，两都输挽重筹边。朱颜春映宫莺色，华发神淩海鹤烟。莫更扳留稽画轼，正欢霖雨起中天。望里金陵烟树微，长江中划万流依。帆随淮月春前度，人识台星斗畔辉。民力久怜皮髓竭，当途未厌茧丝非。运筹莫道偏劳瘁，汉室论功转饷稀。
寄送周大中丞·其一
作者：李孙宸
朝代：明

韶山伐鼓得阗阗，郢客骊歌白雪传。九命恩光隆赐履，两都输挽重筹边。朱颜春映宫莺色，华发神淩海鹤烟。莫更扳留稽画轼，正欢霖雨起中天。
寄送周大中丞·其二
作者：李孙宸
朝代：明

望里金陵烟树微，长江中划万流依。帆随淮月春前度，人识台星斗畔辉。民力久怜皮髓竭，当途未厌茧丝非。运筹莫道偏劳瘁，汉室论功转饷稀。
寄陆贞吾座师
作者：李孙宸
朝代：明

海上三惊蕙草残，閒身赢得水云宽。绛帷一别频飞梦，白日相欺疾跳丸。雁字正怜烟树渺，凤鸣新向柏台看。燕山处处多烽火，欲儗追风道路难。
寄韩绪仲先生
作者：李孙宸
朝代：明

留曹佐礼附同官，门对钟山烟雨寒。问日升堂公事少，有时归署酒杯宽。秋风怅别秦淮去，夜月长悬石洞看。共仰东山微诏起，敢论王贡附弹冠。
寄题吴尔潜侍御西郊别业
作者：李孙宸
朝代：明

豸绣名高侍从班，西畴仍许暂投閒。泉分丹井通沧海，桂发贲禺亦小山。长日渔舟寻洞口，有时牛角扣松间。不知猿鹤缘何浅，闻道君子欲赐环。
寄题吴尔达尚宝匏谷
作者：李孙宸
朝代：明

闻君归卧四经春，花磴云窝几处新。不为市朝销肮脏，翻从丘壑借嶙峋。鸾皇自合归霄汉，猿鹤何须怨主人。遮莫勋名钟鼎后，菟裘先已就松筠。
寄题黄逢永薜蕊斋
作者：李孙宸
朝代：明

之子心元远，城居地亦偏。袭芳非矫菌，得意已忘筌。笔墨人生乐，琴书静者缘。何时重载酒，相过问杨玄。
寄黄进士
作者：李孙宸
朝代：明

捷书飞报粤江干，彩笔纵横剑气寒。燕馆旧惭虚市骨，南溟今见起飞翰。上林肯后春花赏，藜阁应分夜火看。共是郑庄门下士，临风能不念弹冠。
寓冲虚观作
作者：李孙宸
朝代：明

浮来蓬岛定何年，秀出芙蓉片片鲜。世界风尘无此地，山中丘壑别藏天。遥凭仙路如堪往，初入玄都暂借眠。丹灶尚留仙令迹，铜龙还自羽人传。天边鸾鹤霞齐度，洞口桃花秋亦然。藜杖每扶朝雨后，樵歌多到晚钟前。纵无仙骨宁甘俗，说甚尘心不尽捐。朋好洽来无约束，水云到处恣留连。坐忘雾色侵筵几，静有泉声送枕边。岁月长留峰四百，沧桑曾阅世三千。觉来十载长安路，何似兹游数日缘。
寻梅罢归酌伍国开白燕池亭得芬字
作者：李孙宸
朝代：明

薄暮怜欢手重分，山含落照尽成文。园寻白燕当年地，沼问笼鹅旧日群。淡月疏钟人共倚，冷风静夜酒微醺。深谈真惬如兰赏，不辨山梅入座芬。
寿伍隐君
作者：李孙宸
朝代：明

六叶萱开岁事新，露华初濯八千椿。里门共聚星为德，灵气先占日是人。金胜丽分莱袖舞，綵花艳借谢庭春。称觞尚颂椒盘酒，曲奏琅璈醉几巡。
寿周念莪明府
作者：李孙宸
朝代：明

海国琴歌赋里新，河阳三日锦成茵。气浮令尹关前紫，觞荐周郎醉后醇。南极远连郎宿耀，东瀛近接县桃春。仙凫未儗淩风去，且喜桑间有雉驯。
寿姜翼龙年伯六十
作者：李孙宸
朝代：明

春曹当日几批鳞，主圣能宽折槛臣。湖海久便鸥鸟狎，云霄今起凤雏新。书传宛委窥灵笈，籍在华阳纪列真。不但宫衣誇戏彩，新恩求旧下蒲轮。
寿李景天北堂八十开帙
作者：李孙宸
朝代：明

寿酒欣陪竹下游，星明宝婺照机头。朝逢海上桃三熟，霜老怀中橘正秋。绕膝斑衣纡彩袖，承家紫气识青牛。御舆捧檄俱欢事，舒日萱堂百不忧。
寿梁孝廉明一尊人六十
作者：李孙宸
朝代：明

六十栖迟化日长，一区衡泌乐洋洋。岂凭服食留华发，自任鸿濛到上皇。遗少黄金籯不满，种多丹桂玉生香。会稽举案家声在，偕老人疑旧姓梁。
寿毛隐君
作者：李孙宸
朝代：明

当年彩笔气如虹，老去逃虚万累空。异骨鸡群看独鹤，旷怀人外托冥鸿。瑶池桃结千年实，玉井花开十丈红。称寿正当清夏日，南薰长挹五弦风。
寿潘子朋八十
作者：李孙宸
朝代：明

结客中原八十秋，归来三径有菟裘。砂求勾漏今非令，瓜种东陵旧是侯。知有名山藏副墨，何妨姓字老沧洲。词坛几见占仙籍，柱下华阳可共俦。抽却朝簪狎钓竿，诙谐人作岁星看。天教日月私鸿宝，地僻烟霞老鹖冠。有病未除诗是癖，无营能累酒为欢。罗浮东去朱明近，白日期君生羽翰。
寿潘子朋八十·其一
作者：李孙宸
朝代：明

结客中原八十秋，归来三径有菟裘。砂求勾漏今非令，瓜种东陵旧是侯。知有名山藏副墨，何妨姓字老沧洲。词坛几见占仙籍，柱下华阳可共俦。
寿潘子朋八十·其二
作者：李孙宸
朝代：明

抽却朝簪狎钓竿，诙谐人作岁星看。天教日月私鸿宝，地僻烟霞老鹖冠。有病未除诗是癖，无营能累酒为欢。罗浮东去朱明近，白日期君生羽翰。
寿潘子迁六十
作者：李孙宸
朝代：明

閒居赋就识安仁，六十称诗老斲轮。岁月五朝馀硕果，风流三径傲松筠。药从丹鼎留颜驻，酒似玄亭载客频。咫尺高阳星聚里，几时相过叙荀陈。
寿罗岳丈七十
作者：李孙宸
朝代：明

丈人年及古来稀，万事浮云一笑挥。渐长凤毛看接羽，閒寻鸥伴狎忘机。花前春酒邀宾醉，灯下秋蝇作字微。玉润惭予蒲柳质，丹成能共白云飞。
寿黎别驾七十为其馆甥何似公作
作者：李孙宸
朝代：明

南徐宦迹佩刀游，解绶归来未白头。道骨炼成将驭鹤，机心忘尽许盟鸥。庭馀松菊开三径，宅近烟霞老一邱。欲挹清标无处所，空从尘外想风流。
将之南礼答同年杨士载赠别二首
作者：李孙宸
朝代：明

谬陪玉署领群英，独向钟山理旧盟。鸡肋一官怜浪迹，嘤鸣千里别同声。梅花不隔怀人梦，葵藿宁忘恋主情。自是南枝巢越鸟，看君阿阁凤凰鸣。莺花春日满长安，禁苑追趋几度看。忽尔分携干气象，漫劳惜别赠琅玕。亭中玄草传经易，江上仙舟共客难。一水石头双鲤在，相思未远慰加餐。
将之南礼答同年杨士载赠别二首·其一
作者：李孙宸
朝代：明

谬陪玉署领群英，独向钟山理旧盟。鸡肋一官怜浪迹，嘤鸣千里别同声。梅花不隔怀人梦，葵藿宁忘恋主情。自是南枝巢越鸟，看君阿阁凤凰鸣。
将之南礼答同年杨士载赠别二首·其二
作者：李孙宸
朝代：明

莺花春日满长安，禁苑追趋几度看。忽尔分携干气象，漫劳惜别赠琅玕。亭中玄草传经易，江上仙舟共客难。一水石头双鲤在，相思未远慰加餐。
将出都留别董玄宰先生
作者：李孙宸
朝代：明

玉皇香篆隔云间，掌篆仙人第一班。因风吹落人间世，霓裳五佩声珊珊。胸罗十方金世界，掌挥寸管莲花斑。灵驱丁甲山魈走，光寒鲛浦夜珠还。万言虎观倾多士，片字鸡林购百锾。娥眉自诲宫中妒，宦迹烟霞随杖屦。作赋翻缘览胜工，抽簪未遣谋身误。一朝撒手谢时人，洞庭归领烟蓑去。世事总如敝屣轻，生涯且向团蕉悟。域内名山处处探，天边羽盖时时遇。君心欲结赤松盟，世轴终需岩筑雨。一诏东山起谢安，草堂人去薜萝寒。猿鹤三秋惊蕙帐，凤皇千仞振苞翰。一夔自典虞庭乐，六馆人沾化雨宽。于时圣主在承明，金门玉署满群英。未论黄阁丝纶倚，且喜词林气色生。人间山斗归韩愈，天下龙门仰李膺。繄予束发怀微尚，希心远抗黄初上。踪迹虽怜世网婴，襟期未肯时人傍。平生闻有董先生，吴粤迢遥空伫望。金马何期此聚星，骥尾青云堪鼓壮。一见翻轻万户侯，兰茝兼怜意气投。物外白云期有待，握中明月许相酬。朅来神物无常合，又看风雨判吴钩。暂借星华窥泰华，终谋远志卧罗浮。君是三朝旧名宿，舟楫盐梅今有属。世去宁妨出世身，会调元气归衡轴。子房范伯彼何人，霸越兴刘何赫煜。一从黄石一鸱夷，神仙岂受勋名刺。饶余汗漫二十春，绿野君归堂正新。倘许扁舟寻匹练，共向吴山学隐沦。
将游罗浮舟发榄海
作者：李孙宸
朝代：明

为有登山兴，先寻荡桨游。烟波开积抱，景物况清秋。缓酌醉多适，微吟趣自由。兹宵如有梦，应预到丹邱。
将进酒
作者：李孙宸
朝代：明

将进酒，酾羽卮。酣佳哉，君莫辞。曷侑之，奏雅诗。启皓齿，扬妙词。使国良工和者稀。
小金山寺同诸子送别张明府
作者：李孙宸
朝代：明

旧识灵洲海上山，金银楼阁出人间。空中似听吹笙过，定里如闻振锡还。方丈香分荀令袖，九还丹驻葛洪颜。凭君取醉东林酒，明发双凫未可攀。
山中示周日贞黄应晖应远及仁伯代骧两从弟
作者：李孙宸
朝代：明

归来万事兴从慵，云水惟耽访逸踪。累日可能从叔度，移文应不到周颙。自惭诸谢传池草，得似三茅驾玉龙。多恐尘缘消未尽，息心还听定林钟。
山中赠彭伯时兼索其为图西樵游巷
作者：李孙宸
朝代：明

夫君风雅擅词场，山水情兼胜具强。埋照阮公原鉴识，餐霞中散是清狂。琴心雪调寒相和，画里诗情写更长。为简烟霞归素巷，不须身恋白云乡。
山溪角与汪三晓行感怀
作者：李孙宸
朝代：明

间关返城市，乍慰旧林栖。正儗辞舟楫，如何又马蹄。微风野花落，欲雨海云低。赖有同心侣，相携逐晓鸡。
山辉堂
作者：李孙宸
朝代：明

清晓异香焚，山堂吐白云。窗风环佩响，疑下云中君。
岁暮漫兴和伍国开韵
作者：李孙宸
朝代：明

晏岁论心事，偏于淡者亲。阴阳双去鸟，岁月一閒人。幸假清时沐，何妨野老邻。焚香发疏磬，又过一清晨。粉墙红蕊吐，已觉春风赊。窗虚落迟日，山近送明霞。簪绂真长物，渔樵自一家。所关心事者，梅树渐飞花。
岁暮漫兴和伍国开韵·其一
作者：李孙宸
朝代：明

晏岁论心事，偏于淡者亲。阴阳双去鸟，岁月一閒人。幸假清时沐，何妨野老邻。焚香发疏磬，又过一清晨。
岁暮漫兴和伍国开韵·其二
作者：李孙宸
朝代：明

粉墙红蕊吐，已觉春风赊。窗虚落迟日，山近送明霞。簪绂真长物，渔樵自一家。所关心事者，梅树渐飞花。
岁暮送俞子旦还里因订五羊之约
作者：李孙宸
朝代：明

江村暮色正萧然，月在澄江水在天。投分两年莲社约，销魂今日木兰船。梅花腊近含情待，菊蕊寒深著意妍。期尔穗城春色好，相逢应在百花前。
峡山留别何太史及两家诸从
作者：李孙宸
朝代：明

若为看山始出山，几回名胜并追攀。占星尚拟高阳聚，跨鹤同窥上界还。客路燕云看杳杳，离心峡水共潺潺。升平事业还君在，多病怜予鬓已斑。
峡山留别何龙友邓伯乔陈彝庚朱惟四诸子
作者：李孙宸
朝代：明

平生性僻耽山水，意气兼怀方外士。生长何郎共里闾，密缔风期亦如此。社结词林盟邓君，酒德诗情称并美。于时中宿有朱生，相逢肝胆便相倾。为予首道中宿之高士，山人复得陈彝庚。物外交游怀既洽，遂厌中区何窘窄。五岳三山已订缘，无心误走长安陌。牛革宁堪系懒身，投閒几作归欤客。白云松台杖屦无不到，罗浮西樵秘箓灵文俱搜索。荏苒皇华三阅秋，驱车强复蓟门游。何郎情深桃花水，为轻千里送行舟。因过峡口停兰桨，三子联翩来命访。振衣未异昔年游，执手真成意外想。对酒宵宵话素心，探崖处处穷幽赏。南北分飞叹路岐，岁月催人苦电驰。我去未应为小草，君还应为念前期。山灵莫漫悲猿鹤，自识富贵场中烟霞骨相儿。嘱付山僧暂锁云林与萝牖，待我重来相与共伴赤松师。
已酉秋杪还山伍国开有开何景言诸子过访
作者：李孙宸
朝代：明
体裁：五言律诗

归来三径在，寂寞见吾真。谁道无知己，犹能枉故人。穷途交有态，秋色暮逾新。已谢尘羁束，青尊肯厌贫。
席上次韵答王侍御赠别
作者：李孙宸
朝代：明

半壁东南一柱支，三年按部入瓜期。芾棠南国真千古，鸣凤朝阳又一时。望里烟云浮玉阙，帆前春色满江湄。霜威未少澄清意，得和阳春是我私。
平原舟次逢董思白先生
作者：李孙宸
朝代：明

七年石城下，犹记别时颜。此日予重往，逢君应召还。时艰知念切，道路阅头斑。且惬良辰赏，扁舟共采兰。舟行闻与见，不异在都时。何意平原道，欣瞻云汉仪。巢许箕山意，夔龙圣代私。寸心倾未得，风雨促分歧。至人不碍世，出处亦何情。闻道纶扉上，于今待老成。因之怀凤德，敢以付嘤鸣。自有冥鸿意，无烦猿鹤惊。芳辰凑良会，哪得再寻常。不尽尘中话，兼多世外商。龙驯宁自性，鸥狎未飞翔。安石东山在，苍生引望长。
平原舟次逢董思白先生·其一
作者：李孙宸
朝代：明

七年石城下，犹记别时颜。此日予重往，逢君应召还。时艰知念切，道路阅头斑。且惬良辰赏，扁舟共采兰。
平原舟次逢董思白先生·其三
作者：李孙宸
朝代：明

至人不碍世，出处亦何情。闻道纶扉上，于今待老成。因之怀凤德，敢以付嘤鸣。自有冥鸿意，无烦猿鹤惊。
平原舟次逢董思白先生·其二
作者：李孙宸
朝代：明

舟行闻与见，不异在都时。何意平原道，欣瞻云汉仪。巢许箕山意，夔龙圣代私。寸心倾未得，风雨促分歧。
平原舟次逢董思白先生·其四
作者：李孙宸
朝代：明

芳辰凑良会，哪得再寻常。不尽尘中话，兼多世外商。龙驯宁自性，鸥狎未飞翔。安石东山在，苍生引望长。
广陵怀古
作者：李孙宸
朝代：明

扬子江长宿雾遮，千门万户盛繁华。凄凉往事迷楼月，缥缈仙风琼观花。病骨倦游宁跨鹤，客怀秋绝更闻鸦。凭高未少观涛兴，安得秋乘八月槎。
广陵汪景谟招同程六无李烟客诸子赏刘园牡丹
作者：李孙宸
朝代：明

姚魏虚劳绝代誇，寻常栏槛见繁华。汉宫醉后凝香露，洛浦归来绚彩霞。芳散满园仍自贵，春残别院若为赊。何须琼观怀琼树，自是人间第一花。
庐山归道
作者：李孙宸
朝代：明

耽游不觉晚，山阁送馀晖。鸣涧流随马，残霞落满衣。天空看月小，山近见烟微。客路有如此，行吟可当归。
度岭仍用前题壁韵
作者：李孙宸
朝代：明

秋色苍茫万里开，长途匹马重迟回。乡心回首无梅寄，客思冯高见雁来。秦帝凿馀通贡道，陆郎归后有朝台。山花山鸟如相识，未负临风独举杯。
度岭寄呈座师陆从先先生
作者：李孙宸
朝代：明

昔年梦想庾关胜，此日初探岭上春。驿路渐看征骑远，梅枝先寄授经人。忆余少小怀孤尚，雄心直抗千秋上。风尘落落十馀年，谁复百金酬澼絖。明月从教按剑疑，白雪终投郢客知。不但风云逢遇合，还将山水对襟期。从此孙阳垂一顾，骥尾青云高自附。万里初腾伏枥躯，八荒任纵追风步。辞行犹未入增江，缟带先投珠浦傍。近腊沐霜随处满，遥天鸿雁自成行。庾关此去长安迩，黄金依旧悬燕市。敢道浮名致此身，且抗前旌报国士。珍重缄题转自怜，绛帷回首思茫然。帝城夜望郎星耀，南海应知凤凰传。
度庾岭寄同社诸子
作者：李孙宸
朝代：明

庾关初度日，雪色满山春。乍惬扳梅想，翻怜赠别人。虹光望白社，龙剑隔延津。寄尔一枝去，应怀京洛尘。
建霞楼前盘中白莲花带绿色采贻国开伍子异之曰佛家有青莲仙家有碧莲何来此绿莲花也次日伍子过又抽一花则又白如雪或红如朱叠瓣相间有一瓣而中分红白者花神之变幻极矣各赋一诗
作者：李孙宸
朝代：明

青莲西士碧莲仙，几向人间见此莲。杂佩半含苍玉色，裁霞中界雪花妍。并头漫纪元嘉代，千叶虚传太华巅。欲制衣裳贻楚客，恐令颜色妒芳荃。
彭蠡驿再阻风
作者：李孙宸
朝代：明

北行当夏月，怪又滞扁舟。风候真难定，前程枉预谋。微微寒雨洒，漠漠瞑云收。颇爱柳阴月，朦胧照浅流。
得伍国开书寄答兼讯有开
作者：李孙宸
朝代：明

三秋一别各参商，燕去鸿来路渺茫。双鲤见遗中有素，长河欲渡恨无梁。竹林妒尔还高卧，宦味怜予已厌尝。闻道惠连诗更好，春来曾几梦池塘。
得伦五知吏部书寄答
作者：李孙宸
朝代：明

缄书久不到长安，何意云霄下尺翰。桃李春风归启惠，东南王气盛衣冠。栖迟愧我文园卧，清简怜君水镜寒。知是臣心浑似水，尽教门撤棘篱看。
得家字
作者：李孙宸
朝代：明

帝里清光散成家，共来高馆坐晴霞。吟情落落逢秋色，醉眼青青待月华。景物已惊残蕙草，远怀犹自忆兼葭。云霄此际人都望，何处天河有客槎。
得欧子建书寄答
作者：李孙宸
朝代：明

一卧乡园僻，思君又岁寒。别来仍落魄，书到慰加餐。日月虚鸿宝，乾坤负钓竿。清江秋事好，谁与采芳兰。
得盐韵
作者：李孙宸
朝代：明

炎蒸长日思厌厌，稍爱官閒吏隐兼。交以素心情自剧，饮缘真率兴能添。行分京雒人为雁，洞在罗浮瀑是帘。书札旧游吾总懒，凭君传语口沾沾。
得肴韵
作者：李孙宸
朝代：明

多垒频年备四郊，乡书西望隔函崤。惭无胜算堪谋国，空有雄文托解嘲。薄宦淹留同泛梗，故人归去暂诛茅。悬知后夜关情处，岭上梅花月半梢。
得覃韵
作者：李孙宸
朝代：明

文酒经时事事谙，西山还共访名蓝。盟同泉石宁终负，歌到骊驹便不堪。谁以去天誇尺五，繇来赋芋总朝三。扶摇九万鹏程在，六月从君暂徙南。
得黄亮垣先生胪传之报
作者：李孙宸
朝代：明

卿云缭绕散西清，圣主临轩策治平。一自句胪传内殿，居然声价重连城。衣冠重王千秋气，词赋群推一代盟。翻笑白莲同社客，风尘犹自系诸生。
怀欧子建
作者：李孙宸
朝代：明

病耽高卧稳，寂寂掩柴荆。远道长怀汝，清秋一寄声。风尘销翰藻，岁月老时名。夙昔襟期在，宁终负此生。
恭迎恩诏步林少宗伯韵
作者：李孙宸
朝代：明

五色芝函下九天，君王有道庆初绵。海从献瑞知重润，历应颁新卜万年。到处恩波寒谷暖，题来宸翰墨花鲜。远臣不尽瞻天思，北极三星喜耀前。
感怀寄友人
作者：李孙宸
朝代：明

误将圆月比襟期，圆缺惟应月自知。君道清光原不减，照来蟾影有参差。曙色迟迟听杜鹃，午风漠漠见莺迁。韶华总似君心掷，不用怜芳怨岁年。江边吾欲荡兰舟，雨雨风风殊未休。纵有芙蓉芳可采，不如相逐大江流。万缕千丝抽渐匀，思君多在柳园春。欲将折寄烦相忆，未必君情似柳新。门临溪水接瑶池，池上仙人旧有期。安得侬如池畔草，奉君长醉紫霞卮。
感怀寄友人·其一
作者：李孙宸
朝代：明

误将圆月比襟期，圆缺惟应月自知。君道清光原不减，照来蟾影有参差。
感怀寄友人·其三
作者：李孙宸
朝代：明

江边吾欲荡兰舟，雨雨风风殊未休。纵有芙蓉芳可采，不如相逐大江流。
感怀寄友人·其二
作者：李孙宸
朝代：明

曙色迟迟听杜鹃，午风漠漠见莺迁。韶华总似君心掷，不用怜芳怨岁年。
感怀寄友人·其五
作者：李孙宸
朝代：明

门临溪水接瑶池，池上仙人旧有期。安得侬如池畔草，奉君长醉紫霞卮。
感怀寄友人·其四
作者：李孙宸
朝代：明

万缕千丝抽渐匀，思君多在柳园春。欲将折寄烦相忆，未必君情似柳新。
戊午九日同诸弟及奇儿泛舟
作者：李孙宸
朝代：明

寻常竞逐登高伴，懒厌逢人此避喧。短发不缘风落帽，病怀聊借节开尊。江光鸥鹭晴相狎，秋色芙蓉暮正繁。何事插萸兄弟会，菰芦生计一家存。
戴公纶
作者：李孙宸
朝代：明

戴子含芳姿，婉彼幽兰质。采在水一方，晤言结同室。习习惠风扬，美誉云端溢。荣华岂不好，而乃耽著述。伸纸弄柔翰，冥心如有失。古道当告谁，徬徨求侣匹。去去东流水，杳杳西倾日。努力振斯文，贻彼后死得。
戴公纶彭伯时李烟客三子先归与伍国开有开扶醉夜起送出云路村头怅然赋别
作者：李孙宸
朝代：明

看山期久住山乡，怪底青山有别忙。野旷乱松作风雨，夜寒清露满衣裳。任拚去住孤云迹，恨照分携素月光。残醉未醒天未曙，鸡声茅屋几家霜。
戴安仲过游白下官署相访未几别去取道于浙遍游吴越名山赋此送之
作者：李孙宸
朝代：明

戴生湖海士，意气傲风尘。不著青衫谒时贵，每横白眼看世人。伸纸羞为制举义，含毫辄吐淩雪气。牛耳狎主诃林盟，马蹄踏遍白云里。兴来每抱方外心，自谓域中山川窘窄耳。洪厓卢敖是我师，安能局促辕下驹，岁岁年年困乡里。去秋九月度庾关，梅花万树尽跻攀。南过荆门上三峡，云梦之泽弄潺湲。春来复渡章江水，更挂布帆问吴市。三山二水恣登临，牛首燕矶供杖履。秦淮柳色变新秋，凉风江上吹飕飕。乘风欲看西湖月，又浮舴舰下杭州。身馀双足便称快，囊无一钱未是愁。嗟馀未挂进贤冠，撒手尘中万事难。羡君此去同仙驭，恨不淩风生羽翰。苏公堤、严陵濑，我昔经游逾十载。君行瓢衲信翱翔，云水云山应未改。饶君萍迹遍人间，兴尽应知返故山。我亦拂衣从此去，相与结茆同老罗浮玉女潭。
折杨柳
作者：李孙宸
朝代：明

青青夹道傍，垂柳复垂杨。飞花乱飞絮，自折还自伤。征夫归未得，贱妾梦空长。更听吹横笛，谁不泪沾裳。
折杨柳歌
作者：李孙宸
朝代：明

欢边杨柳树，叶叶郁葳蕤。妾家折杨柳，但爱绾别离。饮马孟津河，河水冻结冰。虏儿听汉歌，不识歌中情。阿母遣女织，织作嫁女衣。嫁衣色已变，嫁女定几时。妾心如鸟飞，飞傍郎身转。飞得到咸阳，郎又往沙苑。
折杨柳歌·其一
作者：李孙宸
朝代：明

欢边杨柳树，叶叶郁葳蕤。妾家折杨柳，但爱绾别离。
折杨柳歌·其三
作者：李孙宸
朝代：明

阿母遣女织，织作嫁女衣。嫁衣色已变，嫁女定几时。
折杨柳歌·其二
作者：李孙宸
朝代：明

饮马孟津河，河水冻结冰。虏儿听汉歌，不识歌中情。
折杨柳歌·其四
作者：李孙宸
朝代：明

妾心如鸟飞，飞傍郎身转。飞得到咸阳，郎又往沙苑。
抵家
作者：李孙宸
朝代：明

行役非我意，驾言返故庐。故庐列隘巷，观者溢路衢。下马入堂前，夜已二更初。骨肉次相视，涕下沾衣袪。离家三四载，悠悠日以疏。今兹远来归，恍然寤寐馀。阿弟具酒浆，鸡黍出中厨。语多卒莫陈，但慰行路劬。饮中语阿儿，汝知汝父无。汝欢汝父归，汝父父何徂。语罢益涕零，满堂尽欷歔。诘旦盥漱罢，父老纷来看。亲昵短服过，疏者具衣冠。拜揖失行序，问答无绪端。行役倏四载，风尘多苦颜。乡曲近来事，卒卒述难殚。生齿有凋谢，人情有波澜。岁俭徵求急，鸡犬靡得安。无论享乐利，亦复多辛酸。一闻父老言，怆然伤脾肝。不敢说向人，但叹行路难。生平缔亲友，所重在襟期。闻我返故园，各来话别离。开尊命杯酌，促膝致我词。与子旧同怀，分飞各路歧。薰莸以习化，子心宁久持。长跪谢故人，故人当我知。夙昔丘壑意，误逐风波驰。交游满四海，寥寥中所私。胶漆坚可解，蕙兰臭岂移。客止勿复陈，与子且尽卮。相期自今始，斗酒日相随。少小事呫哔，杜门好楼居。既辟墙东园，诛茅自结庐。羁旅苦不归，无乃鞠邱墟。狸鼪穴中宇，蛛网封四隅。架上残编帙，狼藉供蠹鱼。檐树经手植，忽已拱把馀。出门面洲渚，泛泛鸥与凫。恍焉喻中怀，谋生久已迂。一身伤局促，五亩何荒芜。来者犹可追，为乐复奚如。
抵家·其一
作者：李孙宸
朝代：明

行役非我意，驾言返故庐。故庐列隘巷，观者溢路衢。下马入堂前，夜已二更初。骨肉次相视，涕下沾衣袪。离家三四载，悠悠日以疏。今兹远来归，恍然寤寐馀。阿弟具酒浆，鸡黍出中厨。语多卒莫陈，但慰行路劬。饮中语阿儿，汝知汝父无。汝欢汝父归，汝父父何徂。语罢益涕零，满堂尽欷歔。
抵家·其三
作者：李孙宸
朝代：明

生平缔亲友，所重在襟期。闻我返故园，各来话别离。开尊命杯酌，促膝致我词。与子旧同怀，分飞各路歧。薰莸以习化，子心宁久持。长跪谢故人，故人当我知。夙昔丘壑意，误逐风波驰。交游满四海，寥寥中所私。胶漆坚可解，蕙兰臭岂移。客止勿复陈，与子且尽卮。相期自今始，斗酒日相随。
抵家·其二
作者：李孙宸
朝代：明

诘旦盥漱罢，父老纷来看。亲昵短服过，疏者具衣冠。拜揖失行序，问答无绪端。行役倏四载，风尘多苦颜。乡曲近来事，卒卒述难殚。生齿有凋谢，人情有波澜。岁俭徵求急，鸡犬靡得安。无论享乐利，亦复多辛酸。一闻父老言，怆然伤脾肝。不敢说向人，但叹行路难。
抵家·其四
作者：李孙宸
朝代：明

少小事呫哔，杜门好楼居。既辟墙东园，诛茅自结庐。羁旅苦不归，无乃鞠邱墟。狸鼪穴中宇，蛛网封四隅。架上残编帙，狼藉供蠹鱼。檐树经手植，忽已拱把馀。出门面洲渚，泛泛鸥与凫。恍焉喻中怀，谋生久已迂。一身伤局促，五亩何荒芜。来者犹可追，为乐复奚如。
拜石台
作者：李孙宸
朝代：明

山居未离群，结台拜石友。请看点头时，莫笑襄阳叟。
振衣亭
作者：李孙宸
朝代：明

吾将招帝子，振衣朝玉宸。纵遇天阍谴，犹作谪仙人。
挽唐寅仲先生
作者：李孙宸
朝代：明

处士星高越海隅，姓名长得借江湖。生无猿鹤移文怨，死有渔樵恨侣孤。事去千秋心顿折，鸿来两地眼堪枯。山河未邈人何在，肠断经过旧酒垆。
挽张见平侍御
作者：李孙宸
朝代：明

三月尘沙紫塞阴，春风愁见薄城深。堪怜白面收降策，坐误黄龙破敌心。边外风号犹叱贼，关前雨暗助沾襟。年来更感河西事，欢尔孤忠照古今。
挽樊孟泰督学
作者：李孙宸
朝代：明

水部为郎日，长安联署时。相过不作客，对饮或论诗。人望熊车远，书传鵩赋迟。归来空一水，音问杳难期。恩光豸绣重，儒望斗山尊。何事苍梧署，空开桃李门。不应为异物，定有未招魂。千古传灯地，真疑衣钵存。帝里承恩去，乡园殁后归。书缘道路阻，交岂死生违。遥忆鸰原恨，还怜凤穴非。此时应宿草，忍泣涕还挥。
挽樊孟泰督学·其一
作者：李孙宸
朝代：明

水部为郎日，长安联署时。相过不作客，对饮或论诗。人望熊车远，书传鵩赋迟。归来空一水，音问杳难期。
挽樊孟泰督学·其三
作者：李孙宸
朝代：明

帝里承恩去，乡园殁后归。书缘道路阻，交岂死生违。遥忆鸰原恨，还怜凤穴非。此时应宿草，忍泣涕还挥。
挽樊孟泰督学·其二
作者：李孙宸
朝代：明

恩光豸绣重，儒望斗山尊。何事苍梧署，空开桃李门。不应为异物，定有未招魂。千古传灯地，真疑衣钵存。